Luthfi Kitchen hasilkan Congo Bars, Brownies dan Cookies Yang Sedap

Siapa suka makan dessert yang sedap mesti kena ingat
Luthfi Kitchen
. Sebab apa? Sebabnya Luthfi Kitchen menghasilkan
Congo Bars, Brownies dan Cookies Yang Sedap
! Tengok je la gambar bawah ni, mesti macam teringin nak makan kan.

Selain itu ada juga
choco pod, crispy mars bar, cheesy butterscotch bun, double choc boost
 dan yang terbaru
cookies red velvet.

Semuanya sedap sedap ni.

Seperti kata pelanggan, congo bars dari Luthfi kitchen memang sedap sebab kurang manis dan tidak perit di tekak. Memang sesuai nak jaga pemakanan kurang gula dan semestinya sesuai untuk mereka yang ada penyakit kencing manis.

Memang tak rugi membeli makanan sedap ni dan
harga pun berpatutan
. Kalau teringin tu ape lagi, boleh order terus je. Korang boleh singgah kat instagram untuk pembelian dan tengok banyak lagi pilihan menu yang ada.

Instagram :
instagram.com/norhaen

Blog :
norhaensulaiman.blogspot.com

Bila dah singgah blog dan instagram tu
jangan lupa follow
 sekali sebabnya Luthfi kitchen milik Norhaen ni bakal sponsor hadiah kuih raya kepada bakal pemenang
Giveaway Mega Raya Azhafizah.com
. Siapa belum join, haruslah join. Mana tahu dapat rezeki makan kuih raya sedap dari Luthfi Kitchen kan.


Makanan Sahur Yang Memberi Tenaga

Nak share menu sahur lagi ni. Kalau dulu memang suka makan nasi tapi sekarang tukar menu ringkas je dengan
makanan sahur
 yang
memberi tenaga yang cukup dan berkhasiat
. Takdelah nanti rasa lesu dan tak bertenaga menunaikan ibadah puasa.

Untuk mengelakkan badan cepat letih, lesu dan tidak bertenaga, Fiza share beberapa makanan/menu yang sihat untuk sahur. InshaAllah badan akan kekal hidrat.

1.
Oat

Oat bagus untuk jantung dan
mengurangkan kolestrol dalam badan
 tetapi ia juga
 memberi tenaga yang berpanjangan
. Anda boleh makan oat bersama susu rendah lemak, hirisan kurma dan madu semasa sahur. Boleh juga sediakan
overnight oats
 yang Fiza share semalam tu.

2.
Tembikai

Jus tembikai sangat menyegarkan dan menghilangkan dahaga. Vitamin C yang tinggi di dalam tembikai
meningkatkan sistem imunisasi dalam badan
.

3.
Madu

Air madu bersama perahan lemon dapat membantu
menghilangkan dahaga dan membantu pencernaan dan detoksifikasi
.

4.
Jus Susu Kurma

Kisarkan kurma yang telah direndam di dalam air panas bersama setengah kotak susu segar dan beberapa ketul ais. Boleh ditambahkan madu untuk rasa manis semula jadi.

5.
Roti Serat

Makan roti serat bersama dengan hirisan pisang dan juga mentega kacang ataupun kegemaran ramai Nutella.

Semuanya serba ringkas dan mudah untuk disediakan. Jimat masa dan tenaga juga nak sediakan. Bagus untuk semua.

Credit :
Sumber


Menabung RM5

Disebabkan
Tabung duit syiling
 dah hampir penuh makanya kena keluarkan dari tabung kalau tidak rak tak mampu nak menampung duit syiling dan bekas kaca yang berat tu. Alhamdulillah dah selamat masukkan dalam tabung haji sebab masih tak jumpa mesin
CIMB Mesin deposit syiling
 tu.

Sekarang mula menabung lebih sikit,
menabung RM5
 kalau ada RM5 dalam purse. Nampak banyak sikit menabung tu kan. Tapi kalau nak menabung
RM1 setiap hari
 pun boleh asalkan menabung. Ada juga tip menabung yang lain
hari pertama RM1, hari kedua RM2 dan berterusan
 mengikut hari. InshaAllah hujung bulan dah dapat menabung
RM465 selama 30 hari
. Berbaloi kan?

Memang tak de ruginya menabung ni malah lebih bagus. Kira simpanan selain dari bank. Dah penuh barulah masuk kat bank atau untuk kegunaan keperluan. Memang rasa excited menabung ni sebab suka tengok tabung makin penuh.

Notapink : Bulan puasa nanti inshaAllah boleh berjimat lagi kan.


Menu Sahur Overnight Oats Yang Sihat

Kalau takde idea nak sahur apa, boleh try
menu sahur Overnight Oats yang sihat
 ni malah lebih baik untuk
kesihatan dan memberikan tenaga
. Kalau korang peminat oats mesti suka ni. Yang tak suka oats mungkin korang boleh cuba juga rasa
overnight oats
 ni. Mana tahu boleh terus suka dengan rasa overnight oats yang sedap!

Rasa dia
memang lain macam sedap
. Buat pertama kalinya Fiza cuba dengan menggunakan bahan yang ada. Kira bahan bajet la ni.

Bahan bahan

Quaker Oats

Brown Sugar

Honey

Susu tepung bancuh dengan air sebab takde fresh milk.

Buah anggur

Bekas kaca @ plastik

Cara cara

1. Masukkan oats untuk layer bawah sekali

2. taburkan brown sugar, kemudian honey

3. Ulang step 1 dan 2 sehingga hampir penuh. Make sure layer bawah sekali dan atas sekali adalah oats.

4. Last sekali baru tuangkan air susu. Jangan terlalu banyak nanti cair sangat pulak.

5. Then letak buah anggur. Kalau buah macam apple dan jenis cepat lebam tu better letak bila nak makan nanti.

6. Simpan semalaman, esok dah boleh makan untuk sahur atau hari biasa untuk breakfast. Lagi sedap makan sejuk². Inilah sebabnya dipanggil overnight oats sebab kena simpan dulu dalam peti ais.

Nyummylicious!

Sebenarnya macam² bahan korang boleh letak dalam overnight oats ni. Fiza termissed letak yogurt sebab takde. Next time baru letak. Kalau letak strawberry lagi sedap ni. Oppss.. puasa. Kawal saliva ye. Kuatkan iman, tahan godaan. Niat di hati cuma nak share resepi yang sihat untuk sahur.


Mini Magnum HoneyComb Crunch & Classic

Malam ² ni cerita pasal ais krim
Mini Magnum HoneyComb Crunch & Classic
 pulak dah. Tapi bukanlah kat shop magnum tu, ini hasil pembelian bersama dengan barang dapur. Of course kena ada aiskrim macam biasa. Kali ni beli aiskrim magnum pulak lah. Betul² tergoda dengan gambar aiskrim magnum kat kotak ni. Kebetulan memang teringin nak makan coklat. Memang grab terus.

Lagipun kalau beli jenis mini ni bolehlah makan berkali kali dari beli yang besar tu, sekali hadap je dah habis. Takkan nak makan sikit nak simpan² pulak. Beli yang mini ni kalau teringin esok lusa masih ada stok lagi kan. Okay jugak ada pilihan jenis mini ni sebabnya kalau makan yang besar tu jugak cepat muak. Mungkin sebab rasa coklat yang pekat tu buat rasa cukup cukup sudah. Lainlah memang hantu coklat memang boleh habis terus.

Rasanya memang manis macam biasa. Tak boleh makan selalu. Biasanya kalau makan aiskrim magnum ni kalau teringin je la tapi kekadang tu 2 3 gigit dah rasa muak. So beli satu boleh kongsi je. Jimat sebab harganya luar biasa mahal sikit dari aiskrim biasa.

yang mini ini pun comel je, nama pun mini, sekejap je dah habis. Tak sempat cair..hahaha.

Dalam pack ni ada 6 sticks.
4 Mini Magnum Honeycomb dan 2 Mini Magnum Classic
. Harga
RM12.90
di Mydin.


Mini Popia Ikan Bilis Sedap

Mini popia Ikan bilis sedap
 ni sesuai sangat buat
 kuih raya
 nanti. Ataupun boleh jadikan
kudapan
kat rumah kalau bukan raya pun. Ramai dah mencuba mini popia ikan bilis yang sedap ni. Yang jauh yang dekat pun boleh dapatkannya. Yang penting mini popia ni bukan ready madeye. Bila ade tempahan baru akan dibuat. Sebab tu sedap bagai di kata. Fresh from oven gitu.

Bila baru buat macam tu takde lah makanan cepat rosak kalau nak simpan sampai raya nanti kan. Tapi pastikan buat tempahan awal sebelum raya dah nak dekat nanti. Takut tempahan tak diterima lagi dah. Untuk yang jauh nak buat tempahan, packaging akan dibalut dengan menggunakan bubble wrap untuk double protection dari rosak. Untuk yang dekat boleh ambil by hand je.

Apakata mereka tentang mini popia ikan bilis ni? Mestilah sedap sampai repeat order tau.

Selain mini popia ikan bilis, Tempahan
kuih siput
 juga ada.

Harga berpatutan
 sesuai dengan kualiti, kuantiti dan kesedapan kuih yang dibuat. Memang tak kan rugi order ni. Kuih yang dibuat dengan penuh kasih sayang oleh blogger Nurul Yui. Memang setiap tahun bukak order ni. Bukan raya pun boleh order. Takdelah kempunan nak makan bila terasa nak makan tu kan ^__^

Mini Popia Ikan Bilis

250 gram RM 14

500 gram RM 24

( penutup merah untuk cod, bekas putih untuk postage )

Kuih Siput

1 balang RM 12

Postage disediakan

Untuk postage akan guna bekas plastik putih

Cara order

SMS/Whatsapp 019-2331810

Cepat order untuk rasai keenakannya

InshaAllah sedap dan puas hati!

Nurul Yui salah seorang sponsor untuk
Giveaway Mega Raya by Azhafizah.com
 . Jangan lupa like dan follow Nurul Yui ye.

Blog :
nusha1706.blogspot.com

Fanpage :
www.facebook.com/NurulYuiCollection

Instagram :
instagram.com/nurulyuicollection


Pengisian Ramadhan #1 : Bersahur

Hari ni sahur tak?
Bersahur
 adalah amalan penting didalam bulan Ramadhan.
Hukum bersahur adalah sunat
.
Sahur adalah satu
 rahmat dan berkat
yang dikurniakan Allah ke atas umat Islam.

Sumber dari google

Anjuran bersahur itu dapat dilihat lagi dalam hadis Nabi bermaksud: “Bersahurlah, sekalipun dengan seteguk air.” (Hadis riwayat Ibnu Hibban)

Hadis tadi menunjukkan kepentingan bersahur kepada orang yang berpuasa walaupun makan atau minum dengan sedikit saja sekalipun dengan hanya seteguk air.

Dalam hadis lain, kelebihan ke atas orang yang bersahur itu ialah seperti sabda Rasulullah bermaksud:

“Sesungguhnya Allah dan malaikatnya mengucapkan selawat (berdoa dan memohon daripada Allah akan keampunan dan keredaan) ke atas orang yang bersahur.” (Hadis riwayat At-Tabrani).

Hikmah bersahur
 itu diantaranya

Dapat mengamalkan Sunnah Rasulullah SAW.

Dapat menjauhi amalan puasa bangsa yahudi,  yang berpuasa tanpa sahur.

Membekalkan tenaga untuk beribadat kepada Allah SWT.

Meningkatkan keikhlasan untuk beribadat kepada Allah SWT.

Menghilangkan perasaan marah ketika beribadat.

Doa semasa bersahur amat mustajab di sisi Allah SWT.

Semasa bersahur kita akan mengingati Allah SWT kerana kita bangun bersahur sebagai permulaan melakukan  ibadat kepada Allah SWT.

Dari Anas RA, Rasulullah saw bersabda yang bermaksud : “Bersahurlah kamu kerana pada sahur itu ada berkat.” (Hadis riwayat Bukhari, Muslim, Ahmad, Tirmizi, Nasai dan Ibn Majah).

Melalui hadis ini, amalan bersahur dikaitkan dengan keberkatan dan keberkatan pula membawa makna rahmat, kebaikan serta restu Ilahi.

Oleh sebab itu, rajin rajinlah diri untuk bangun sahur. Jangan jadi orang yang rugi.


Pengisian Ramadhan #10 : Berzikir

Bulan Ramadhan bulan yang mulia dan penuh berkat. Oleh sebab tu didalam bulan Ramadhan kita di ingatkan supaya lebih banyak melakukan amal ibadah kerana
ganjarannya berlipat ganda
 dilakukan dalam bulan Ramadhan. Selain mendapat pahala, kita juga dapat
meningkatkan iman mendekatkan diri dengan Allah SWT
.

Sumber gambar dari google

Salah satu kaedah meningkatkan iman dengan
berzikir
. Dengan zikir dapat
memberikan ketenangan dan ketenteraman jiwa
. Semakin banyak zikirnya
makin kuat imannya kepada Allah SWT
.

Amalan zikir kita boleh lakukan pada bila ² masa dalam keadaan berdiri, duduk, atau berbaring. Baik zikir yang dilakukan secara formal atau tidak, di Masjid, surau, rumah, pejabat, atau di jalanan sekalipun. Dan boleh juga dilakukan bersendirian atau berjemaah. Dengan berzikir bererti mengundang rahmat Allah SWT, dan doa para malaikat.

Sumber gambar dari google

Dan dengan berzikir kepada Allah SWT, maka Allah SWT juga akan selalu bersama orang yang berzikir. Di dalam bulan suci Ramadhan ini merupakan peluang berharga bagi setiap umat Islam untuk memperbanyakkan zikir kepada Allah SWT bagi mencapai
kebahagiaan di dunia dan akhirat
.

Semoga dengan berzikir, kita dapat jadikan sebagai landasan untuk mencari kebahagiaan hidup di dunia ini dan juga sebagai
 bekal untuk menghadapi kehidupan akhirat
 nanti.

Kalau rajin online boleh tengok dalam youtube banyak dikongsikan zikir harian yang boleh diamalkan. Bila dengar sekaligus dapat berzikir sekali. Senang je nak berzikir kan. Selamat beramal.


Pengisian Ramadhan #11 : Solat Berjemaah

Jika
solat berjemaah
telah menjadi
rutin dan kebiasaan
 akan tetapi jika kurang solat berjemaah atau tidak, di dalam bulan Ramadhan lah merupakan masa yang sesuai untuk kita membiasakan diri dan menjadi rutin untuk solat berjemaah.

Sumber gambar dari google

Seperti yang kita ketahui, jika solat berjemaah pahala akan berlipat ganda sebanyak 27 kali pahala daripada solat bersendirian. Apatah lagi di bulan Ramadhan yang berkat ni, dah tentu ganjarannya lebih besar. Siapalah yang tak nak pahala kan. Kenalah rajin² solat berjemaah setiap waktu dan setiap hari.


Pengisian Ramadhan #12 : Menghadiri Majlis Ilmu & Membaca Buku Ilmiah

Nak tambah pahala lagi di bulan Ramadhan dengan mudah, rajinkan diri
menghadiri majlis ilmu dan juga membaca buku ilmiah
. Menuntut ilmu adalah wajib didalam Islam. Menuntut ilmu adalah sangat penting kerana dengan ilmu, ibadah seseorang akan menjadi lebih sempurna.

Menuntut ilmu pulak biarlah seimbang ilmu dunia dan juga akhirat. Tak kisahlah samada menghadiri majlis ilmu atau melalui pembacaan sendiri.

Antara Kelebihan menghadiri majlis ilmu di bulan Ramadhan
 :

1. Pahala di gandakan.

2. Setiap langkah ke majlis ilmu ditulis oleh para malaikat dan di beri ganjaran pahala.

3. Selama duduk dalam majlis itu, akan terhindar dari perbuatan dosa.

4. Allah merahmati mereka yang yang keluar untuk menghadiri majlis ilmu.

5. Ketika orang-orang yang berada dalam majlis ilmu tersebut memperoleh rahmat, maka kita juga akan memperoleh bahagian darinya.

6. Selama mendengarkan ilmu di majlis itu, maka ianya tercatat sebagai  ibadah.

7. Ketika kita sedih kerana kurang mampu memahami ilmu yang disampaikan, maka kesedihan itu menjadi sebab untuk kita lebih mendekatkan diri kepada Allah SWT.

8. Di majlis itu kita akan melihat kemuliaan seseorang yang berilmu dan betapa hinanya seorang pendurhaka. Akhirnya kita akan suka menuntut ilmu dan membenci perbuatan fasik.

Bulan Ramadhan ni sangat banyak majlis ilmu di mana² tempat. Jika ada peluang menghadirinya, jangan sia² kan.


Pengisian Ramadhan #2 : Berpuasa

Bila tibanya Ramadhan, umat islam
diwajibkan berpuasa
 bagi mereka yang cukup syaratnya. Bulan Ramadhan adalah bulan yang mulia. Bulan ini dipilih sebagai bulan untuk berpuasa dan pada bulan ini Al Quran diturunkan.

Sebagaimana Allah ta’ala berfirman,

شَهْرُ رَمَضَانَ الَّذِي أُنْزِلَ فِيهِ الْقُرْآَنُ هُدًى لِلنَّاسِ وَبَيِّنَاتٍ مِنَ الْهُدَى وَالْفُرْقَانِ فَمَنْ شَهِدَ مِنْكُمُ الشَّهْرَ فَلْيَصُمْهُ

“(Beberapa hari yang ditentukan itu ialah) bulan Ramadhan, bulan yang di dalamnya diturunkan (permulaan) Al Quran sebagai petunjuk bagi manusia dan penjelasan-penjelasan mengenai petunjuk itu dan pembeda (antara yang hak dan yang bathil). Karena itu, barangsiapa di antara kamu hadir (di negeri tempat tinggalnya) di bulan itu, maka hendaklah ia berpuasa pada bulan itu.” (
QS. Al Baqarah [2] : 185
)

Sumber dari google

Bermulanya Ramadhan, syaitan syaitan di ikat, pintu neraka ditutup dan pintu Syurga dibuka
.

Rasulullah shallallahu ‘alaihi wa sallam bersabda,

إِذَا جَاءَ رَمَضَانُ فُتِّحَتْ أَبْوَابُ الْجَنَّةِ وَغُلِّقَتْ أَبْوَابُ النَّارِ وَصُفِّدَتِ الشَّيَاطِينُ

“Apabila Ramadhan tiba, pintu surga dibuka, pintu neraka ditutup, dan setan pun dibelenggu.” (HR. Muslim)

Terdapat Malam yang Penuh Kemuliaan dan Keberkahan.
Pada bulan Ramadhan terdapat suatu malam yang lebih baik dari seribu bulan iaitu
Malam Lailatul Qadar
 (malam kemuliaan). Pada malam inilah iaitu
10 hari terakhir di bulan Ramadhan
saat diturunkannya Al Qur’anul Karim.

Allah ta’ala berfirman,

إِنَّا أَنْزَلْنَاهُ فِي لَيْلَةِ الْقَدْرِ – وَمَا أَدْرَاكَ مَا لَيْلَةُ الْقَدْرِ – لَيْلَةُ الْقَدْرِ خَيْرٌ مِنْ أَلْفِ شَهْرٍ

“Sesungguhnya Kami telah menurunkannya (Al Quran) pada lailatul qadar (malam kemuliaan). Dan tahukah kamu apakah malam kemuliaan itu? Malam kemuliaan itu lebih baik dari seribu bulan.” (
QS. Al Qadr [97] : 1-3
)

Bulan Ramadhan adalah Salah Satu Waktu Dikabulkannya Doa
.

Rasulullah shallallahu ‘alaihi wa sallam bersabda,

إِنَّ لِلّهِ فِى كُلِّ يَوْمٍ عِتْقَاءَ مِنَ النَّارِ فِى شَهْرِ رَمَضَانَ ,وَإِنَّ لِكُلِّ مُسْلِمٍ دَعْوَةً يَدْعُوْ بِهَا فَيَسْتَجِيْبُ لَهُ

“Sesungguhnya Allah membebaskan beberapa orang dari api neraka pada setiap hari di bulan Ramadhan,dan setiap muslim apabila dia memanjatkan do’a maka pasti dikabulkan.” (HR. Al Bazaar sebagaimana dalam Mujma’ul Zawaid dan Al Haytsami mengatakan periwayatnyatsiqoh/terpercaya. Lihat Jami’ul Ahadits, Imam Suyuthi)

Kelebihan Puasa

1.
Puasa adalah Perisai
. Puasa adalah perisai yang dapat melindungi seorang hamba dari api neraka.

2. Orang yang Berpuasa akan
Mendapat Pahala yang Tak Terhingga

3. Orang yang Berpuasa akan
Mendapat Dua Kebahagiaan

4.
Bau Mulut Orang yang Bepuasa Lebih Harum di Hadapan Allah
 daripada Bau Misik/Kasturi

5. Puasa akan
Memberikan Syafaat bagi Orang yang Menjalankannya

6.
Orang yang Berpuasa akan Mendapatkan Pengampunan Dosa

7.
Bagi Orang yang Berpuasa akan Disediakan Ar Rayyan (pintu syurga)

Banyak kelebihan yang kita akan dapat daripada berpuasa didalam bulan Ramadhan ni. Tiada alasan untuk kita tidak berpuasa melainkan kita tidak boleh berpuasa atas sebab² yang memang tak boleh berpuasa. Jangan pulak berikan alasan penat untuk tidak berpuasa dan jangan sesekali cari alasan untuk ponteng puasa ye. Ingat tu!


Pengisian Ramadhan #3 : Solat Sunat Terawih

Solat Sunat Terawih
 adalah sunat muakkad yang boleh dilakukan secara
berjemaah atau bersendirian
 sama ada di
rumah atau masjid
 pada
malam-malam bulan Ramadan
 di antara waktu selepas solat Isyak hingga ke sebelum fajar.

Terawih bererti ‘istirehat’ manakala solat Terawih pula bermaksud solat yang merehatkan. Dalam melaksanakannya, disunatkan duduk sebentar selepas salam sambil memperbanyak zikir pada setiap rakaat keempat dan dikerjakan dalam keadaan tenang, tenteram dan tidak tergesa-gesa menyelesaikannya.

sumber dari google

Solat Terawih boleh dilaksanakan dengan setiap dua rakaat satu salam, sekurang-kurang 4 kali dan disambungkan dengan solat Witir tiga rakaat atau boleh juga dilakukan 2 kali empat rakaat berdasarkan hadis daripada Aisyah yang berkata: “Rasulullah SAW tidak pernah mendirikan solat malam melebihi 11 rakaat, baik pada Ramadhan mahupun bulan lainnya, beliau mendirikan empat rakaat yang sangat panjang, kemudian empat rakaat lagi yang panjang, selepas itu solat tiga rakaat.” (Riwayat Bukhari).

Solat Terawih adalah ibadah untuk menghidupkan malam Ramadan dan mendekatkan diri kepada Allah SWT.

Menggunakannya untuk menghafal kembali surah al-Quran.

Mengharapkan kerahmatan dan keampunan Allah SWT.

Rasulullah SAW bersabda: “Sesiapa yang melakukan solat malam pada Ramadhan kerana keimanan dan mengharapkan keredaan dan keampunan Allah semata-mata, maka diampunkan segala dosanya yang lalu.”  Riwayat al-Bukhari dan Muslim.

Semoga kita dapat menunaikan Solat Sunat Terawih dan Sunat Witir untuk mencari keberkatan, kurniaan dan keampunan Allah pada malam-malam bulan Ramadhan yang mulia ini dan terpulanglah  kepada individu memilih dan mengikuti cara yang sesuai  mengikut  kemampuan  dan keikhlasan diri masing-masing..

Credit info dari
Shafiqolbu


Pengisian Ramadhan #4 : Membaca Al Quran

Membaca Al-Quran
 pada bulan Ramadhan memiliki kelebihan bahawa setiap huruf yang kita baca akan mendapat pahala yang berlipat ganda.  Tidak hanya membaca saja, sekadar mendengar bacaan Al-Quran saja bagi umat muslim adalah pahala, maka perbanyaklah mendekatkan diri dengan bacaan Al-Quran selama bulan suci Ramadhan dan istiqamah bukan sahaja di bulan Ramadhan.

Alquran Al-Karim adalah pedoman hidup umat manusia. Banyak
hikmah dari memperbanyakkan membaca Al Quran
.

1.
Mendapat pahala yang sangat banyak
, di mana satu huruf diberi balasan dengan sepuluh kebajikan, sebagaimana diriwayatkan oleh Iman At-Tirmidzi dalam sebuah hadits Rasulullah SAW. Kita tahu bahwa seluruh Al Quran, menurut sebuah literatur berjumlah 325.015 huruf, yang bererti satu kali khatam Alquran mendapatkan nilai pahala kebajikan berlipat ganda sepuluh, yakni 3.250.150.

Tentu untuk meraihnya, kita harus berusaha memperbanyak membaca Al Quran. Baik sebulan sekali, dua bulan sekali, atau bahkan tiga bulan sekali. Bahkan banyak di antara ulama Alquran yang mampu mengkhatamkan Al Quran setiap seminggu sekali.

2.
Allah SWT akan mengangkat darjat orang-orang selalu membaca Al Quran
, mempelajari isi kandungannya dan mengamalkannya dalam kehidupan sehari-hari.

“Sesungguhnya Allah mengangkat darjat suatu kaum dengan Kitab Al Quran dan Allah merendahkan kaum yang lainnya (yang tidak mau membaca, mempelajari dan mengamalkan Alquran).” (HR Bukhari).

Orang-orang yang membaca Al Quran bererti orang-orang yang selalu dekat dengan Allah, bahkan membaca Alquran merupakan bercakap-cakap dengan Allah SWT.

3.
Mendapatkan ketenangan jiwa atau hati
 yang sangat luar biasa, di mana setiap ayat Al Quran yang dibacanya akan mendatangkan ketenangan dan ketenteraman bagi yang membacanya.

4.
Mendapatkan syafaat (pertolongan) pada hari Kiamat
. Maka perbanyaklah membaca Alquran ketika nafas masih menyertai kita dan denyut jantung masih bergerak, kerana bacaan Al Quran akan menjadi syafaat/penolong bagi para pembacanya di hari Kiamat nanti, dikala manusia banyak yang sengsara dan menderita.

5.
Akan terbebas dari aduan Rasulullah SAW pada hari Kiamat nanti
, di mana ada beberapa manusia yang diadukan Rasulullah SAW pada hari Kiamat dihadapan Allah SWT.

Jadi perbanyaklah membaca Al Quran, luangkan waktu sisa-sisa kehidupan yang Allah berikan untuk memperdalamkan lagi ajarannya. Jangan disia-siakan, kerana Al Quran akan mengantarkan kemudahan kita ketika menghadap Allah SWT (sakaratul maut). Semoga Bulan Ramadhan ini akan manjadikan kita lebih rajin dan istiqamah membaca Al Quran.


Pengisian Ramadhan #5 : Bersedekah di Bulan Ramadhan

Pelbagai amalan yang boleh kita lakukan yang memberikan ganjaran berlipat ganda di Bulan ramadhan yang mulia ini. Diantaranya adalah
bersedekah di bulan Ramadhan
. Bersedekah menjanjikan banyak kelebihan dan ganjaran yang berlipat ganda bagi orang yang suka bersedekah.

1. Sedekah dapat menghapus dosa
.

2. Orang yag bersedekah akan mendapatkan naungan di hari akhir
.

3. Sedekah memberi keberkatan pada harta
.

4. Allah melipat gandakan pahala orang yang bersedekah
.

5. Sedekah dapat membebaskan dari siksa kubur.

Orang yang bersedekah akan merasakan perasaan tenang dan berlapang dada setelah memberikan sedekah kepada orang lain yang lebih memerlukan. Bersedekah tidak menyebabkan seseorang itu miskin bahkan akan lebih dimurahkan rezeki oleh Allah SWT. Oleh sebab itu, perbanyakkan sedekah di bulan Ramadhan ni.

Notapink : Tangan Yang Memberi Lebih baik dari tangan yang menerima.


Pengisian Ramadhan #6 : Berdoa di Bulan Ramadhan

Bulan Ramadhan adalah waktu yang terbaik dalam memperbanyakkan doa.
Berdoa di bulan Ramadhan adalah lebih baik
, InshaAllah
lebih mudah dimakbulkan Allah SWT
. Selama di dalam bulan Ramadhan, ada
3 waktu yang mustajab
 untuk berdoa setiap hari.

1. Sepertiga malam terakhir

Pada hari-hari biasa, sepertiga malam yang terakhir merupakan waktu mustajab untuk berdoa. Di bulan Ramadhan, berdoa di waktu ini lebih mudah bagi banyak orang kerana umumnya waktu ini adalah waktu sahur.

Rasulullah shallallahu ‘alaihi wasallam bersabda:

يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ يَقُولُ مَنْ يَدْعُونِى فَأَسْتَجِيبَ لَهُ مَنْ يَسْأَلُنِى فَأُعْطِيَهُ مَنْ يَسْتَغْفِرُنِى فَأَغْفِرَ لَهُ

“Rabb kita Tabaraka wa Ta’ala turun ke langit dunia ketika tersisa sepertiga malam terakhir. Lantas Allah berfirman, “Siapa saja yang berdo’a kepadaKu, niscaya akan Aku kabulkan. Siapa yang meminta kepadaKu, niscaya Aku beri. Siapa yang meminta ampunan kepadaKu, niscaya akan Aku ampuni.” (HR. Al Bukhari dan Muslim)

2. Sepanjang waktu puasa

Waktunya adalah dari terbit fajar hingga terbenamnya matahari.

Sebagaimana sabda Rasulullah:

ثَلاَثَةٌ لاَ تُرَدُّ دَعْوَتُهُمُ الصَّائِمُ حَتَّى يُفْطِرَ

“Tiga orang yang do’anya tidak tertolak: (pertama) orang yang berpuasa sampai ia berbuka” (HR. Ahmad; shahih lighairihi)

3. Saat berbuka

Dalam waktu ini perbanyakkan  berdoa kerana waktu ini juga waktu mustajab untuk berdoa.

إِنَّ لِلصَّائِمِ عِنْدَ فِطْرِهِ لَدَعْوَةً مَا تُرَدُّ

“Sesungguhnya do’a orang yang berpuasa ketika berbuka tidaklah tertolak.” (HR. Ibnu Majah; hasan)

Jadi, janganlah kita sia-siakan tiga waktu ini ye. Berdoalah setiap hari selama Ramadhan.

Credit :
http://bersamadakwah.net


Pengisian Ramadhan #7 : Berakhlak Baik di Bulan Ramadhan

Dalam kewajipan berpuasa di bulan Ramadhan, kita juga perlu
berakhlak baik
 di bulan Ramadhan. Ini kerana dengan
melahirkan kerperibadian yang baik, bermoral, berakhlak mulia serta tertanamnya rasa iman dan taqwa kepada Allah SWT
, InshaAllah kita akan
mendapat keberkatan dari ibadah puasa
 yang dilakukan.

Sumber dari google

Keberkatan di bulan Ramadhan adalah redha Allah SWT kepada orang orang yang beriman menjalankan ibadah puasa kerana kesedaran diri dan takut akan dosa. Mereka yang menjalankannya dengan niat yang tulus dan mengharap redha Allah SWT akan
mendapat balasan pahala yang berlipat ganda
.

Keberkatan puasa di bulan ramadhan bukan hanya di bulan Ramadhan tetapi akan berterusan di bulan-bulan berikutnya. Oleh sebab itu, kita perlu berakhlak baik sentiasa dengan melakukan perkara² berikut untuk terus mendapat keberkatan dari-Nya.

1.
Kejujuran
: Puasa mengajar kita tentang kejujuran kerana melaksanakan ibadah puasa perlukan kejujuran. Ibadah puasa merupakan ibadah tersembunyi yang hanya diketahui oleh diri sendiri serta dan Allah SWT. Jangan tipu dengan diri sendiri berkata puasa sedangkan tidak berpuasa.

2.
Sikap Prihatin
: Sikap prihatin mengajar kita untuk berkongsi rezeki dengan bersedekah kepada mereka yang kurang berkemampuan menikmati juadah berbuka.

3.
Bertanggungjawab
: Mestilah bertanggungjawab menunaikan ibadah puasa di dalam bulan Ramadhan. Mampu menahan segala nafsu, kuat dan iman yang teguh dan terus berpuasa dalam bulan Ramadhan.

4.
Menjaga tutur kata
: Bukan sahaja kita kena menahan lapar dan dahaga malah kita juga perlu menahan diri kita dari bercakap perkara yang sia² terutamnya mengumpat dan menabur fitnah.

5.
Menjaga peribadi
 : Selain tutur kata, penampilan peribadi perlu juga di ambil kira dari segi menjaga aurat dan juga sikap.

6.
Sabar
 : Di dalam bulan puasa kita kena banyak bersabar dalam menempuh pelbagai ujian. Walau apapun berlaku kita perlu bersabar supaya iman kita terpelihara. Barulah mencerminkan keperibadian seorang Islam.

Jika kita berakhlak baik di bulan yang mulia ni, makanya kita akan
merasa nikmatnya saat berbuka puasa
 tu kerana kita telah
berjaya melawan hawa nafsu dan telah menang menghadapi pelbagai rintangan berpuasa
. Dan kita juga akan
rasa bersyukur kerana dengan bantuan Allah SWT kita mampu bertahan sehingga habis berpuasa
 disebabkan
niat kita yang Ikhlas
.

Notapink : Jaga hati, hiasi peribadi.


Pengisian Ramadhan #8 : Jangan Membazir Di Bulan Ramadhan

Jangan jadikan Bazar Ramadhan menjadi Bazir Ramadhan. Seringkali kita di ingatkan tentang
jangan membazir di bulan ramadhan
 ni. Di Bazar Ramadhan penuh dengan pelbagai jenis makanan yang mampu buat kecur air liur. Itu nak ini nak, sudahnya ke tong sampah sebab tak mampu nak habiskan.

Jangan sesekali jadi macam tu ye. Kena beringat, berjimat dan bersederhana dalam berbelanja untuk juadah untuk berbuka. Nama pun berpuasa, kenalah tahan nafsu. Ye tak? Kesian pada mereka yang kurang mampu nak makan sedap² tu. Ingat balik tujuan kita berpuasa tu kerana apa?

Sumber dari google

Kalau memasak di rumah pun masak biarlah berpada jangan masak macam nak buat kenduri pulak. Kalau nak bersedekah takpe. Apepun bulan Ramadhan kita perlu elakkan pembaziran. Membazir itu kan amalan syaitan.

Bila kita mengamalkan
sikap berjimat cermat dan tidak suka membazir mendatangkan banyak faedah dalam kehidupan
 kita. Antaranya :

1. Dengan mengamalkan sikap bersederhana dalam berbelanja atau pekerjaan akan
mendapat pahala dan keberkatan dari Allah SWT
.

2. Sikap berjimat-cermat dan bersederhana dapat
menyelamatkan kita daripada muflis
 akibat hutang yang bertimbun kerana berbelanja secara berlebihan menurut hawa nafsu.

3. Sikap bersederhana membolehkan kita
mampu untuk bersedekah pada jalan Allah
, lebih-lebih lagi
menunaikan zakat
 yang pastinya melengkapkan lagi penyempurnaan rukun Islam.

4. Kita akan
mempunyai simpanan yang dapat menjamin hidup kita di saat menghadapi kesusahan
.

Semoga kita sentiasa memastikan diri kita tidak termasuk di kalangan orang yang suka membazir. Selamat beramal.


Pengisian Ramadhan #9 : Menutup Aurat

Hukum menutup aurat dalam Islam adalah WAJIB
. Wajib ye. Kalau dah hukumnya wajib, berdosa tak tutup aurat. Memang takde syarat sah berpuasa dengan menutup aurat akan tetapi pahala puasanya tiada. Seolah olah melakukan ibadah yang sia².

Ini kerana ketika dia berpuasa, dia berada dalam keadaan yang tidak menutup aurat (
sentiasa berdosa
) walaupun melakukan ibadah lain. Pahalanya tak dapat nak cover dosanya yang lebih banyak dari pahala. Walaupun  puasanya sah tetapi tiada pahala berpuasa sekadar menahan lapar dan dahaga seperti tiada gunanya berpuasa. Mesti korang tak nak buat sesuatu yang sia² kan.

Bagaimana dengan ibadah lain pula? Walau siapapun kita sekarang atau kita yang sebelumnya terdapat khilaf dalam diri kita, dalam bulan Ramadhan yang berkat ni kita boleh mulakan azam yang baru dengan menutup aurat, konsisten sampai bila² pun bukan di dalam bulan Ramadhan je.

Alhamdulillah Fiza telah melakukannya. Ku yang dahulu bukanlah yang sekarang. Tanamkan azam dalam diri okay! Baguslah kalau sentap, dengan kesentapan itu akan merubah hidup lebih baik kerana sedar diri.

Pada yang mula nak berubah tu.

Sumber semua gambar dari google

Selamat memperbaiki diri. Sama samalah kita. Nasihat itu tandanya sayang.


Tahun ni bolehlah buat
Persiapan Hari Raya bersama Lazada Malaysia
 pulak. Lebih
menjimatkan masa dengan beli online, malah menjimatkan tenaga
 juga tak perlu bersesak sesak dengan orang ramai untuk membeli persiapan raya. Boleh
beli online dengan Lazada Malaysia
 je.

Apa yang menariknya
Lazada Malaysia
 akan mengadakan
jualan eksklusif raya selama sebulan bermula 11 June hingga 15 July 2015
 dan
SPECIAL "Riang Ria Raya - Jualan Terhebat"
 bermula
24 June hingga 26 June 2015
 iaitu 24 hari sebelum perayaan Syawal. Lazada akan menawarkan
promosi menarik serta tawaran eksklusif untuk pelbagai kategori selama 3 hari untuk membantu persiapan raya nanti
.

Kalau raya mestilah ada
baju raya
. Bolehlah shopping baju raya online di Lazada Malaysia. Tak perlu risau tentang ukuran baju sebab disediakan ukuran baju. Memandangkan sekarang trend fesyen jubah. Bolehlah dapatkan Jubah yang
 ekslusif dari pereka fesyen terkenal
. Bukan setakat ekslusif tapi limited edition juga.

Rizman Ruzaini Blooming Lace Mix Jubah 05 Navy

Dah ada baju kena ada
handbag raya
 juga. Antara bag yang menjadi pilihan yang ada set macam ni. Lebih jimat dan boleh guna setiap satu bag untuk raya atau event yang sesuai.
Harga berpatutan dan berbaloi membeli
.

Sokano Trendz Elegant Faux Crocodile Leather bags (Set of 3)-Black

Disebabkan baju raya yang meriah dengan lace, labuci dan sebagainya memang susah nak gosok baju. Lagi senang kalau ada
Salvac Garment Steamer
 ni
lebih senang kerja menggosok baju
. Tiada kerosakan di baju atau tersangkut dengan lace ketika menggosok baju. Bak kata kerja menggosok jadi senang, tambahan pula kalau nak gosok baju raya yang banyak.
Jimat masa dan jimat tenaga
.

Salav Garment Steamer GS18 Pink

Bukan sahaja persiapan untuk pakaian raya je, kuih muih perlu juga disediakan. Dalam menyiapkan persiapan raya,
kerja membuat kuih raya di rumah lebih mudah
 kalau ada
Oven
. Lagi semangat nak buat bermacam macam jenis kuih dan biskut raya

Butterfly Oven 28L B5226

Persiapan untuk rumah juga perlu. Kalau nak lebih jimat boleh jahit langsir atau baju raya sendiri dengan Mesin Jahit Global Sewing Machine GSM-505. Harga mampu milik dan mudah untuk digunakan. Siap ada pelbagai jenis jahitan yang boleh di jahit.

Global Sewing Machine GSM-505

Nak raya mesti sibuk mengemas rumah dan semestinya lantai rumah perlu dibersihkan.
Kerja surirumah jadi mudah kalau menggunakan spin mop magic
 ni. Untuk lantai rumah, dapur, pintu dan untuk kereta pun boleh. Memang magic.

2015 Spin Mop Magic Mop With Press handle Rotation Dryer Cleaner Bucket

Sebenarnya banyak lagi yang boleh kita
shopping di Lazada Malaysia untuk meriahkan raya
 sementara harga tengah terlajak murah. Boleh mula shopping raya dengan klik
Riang Ria Raya 2015
 : http://www.lazada.com.my/riang-ria-raya-2015/

Dapatkan apa yang di inginkan untuk musim perayaan ini, dari telefon bimbit, tablet dan peralatan elektronik hinggalah ke fesyen koleksi raya, barangan rumah untuk dekorasi raya. Meriahkan raya anda dengan Lazada!

Ini adalah Blogger Contest anjuran Lazada Malaysia dengan kerjasama sayaiday. 6 Pemenang bertuah akan dipilih untuk memenangi hadiah Gopro 4 dan Duit Raya ! Untuk sertai contest ini, sila ke blog sayaiday.

Senarai Hadiah
:

Tempat Pertama  : Gopro 4

Tempat Kedua      : Duit Raya Cash RM150

Tempat Ketiga      : Duit Raya Cash RM100

3 x Duit Raya Cash RM50

LAZADA MALAYSIA

Online Shopping Terbesar di Malaysia.
Kesenangan Membeli Belah
Cepat dan Diyakini
Jaminan Perlindungan Pelanggan
Khidmat Mesra Pelanggan

Jom Riang Ria Raya 2015 untuk
Persiapan Hari Raya bersama Lazada Malaysia
 - Jualan Terhebat


Print Kad Raya Murah

Print kad raya murah
 dengan serendah
minima RM38
, dapat
Free sampul
 dan juga Free kos penghantaran. Print sahaja tak termasuk design ye. So korang bolehlah design kad raya korang cantik² dan limited edition untuk diedarkan kepada kawan² dan family. Nampak exclusive lain dari yang lain.

Tempoh tempahan
dibuka hanya selama 4 minggu saja sehingga Ramadhan ke7.
 Tempahan last minit tidak akan dilayan. So cepat²lah hantar design tu ye kalau nak print. So takdelah kelam kabut nanti bila dah siap awal. Korang juga boleh beli setem sekali, harga ditambah mengikut kuantiti setem.
Untuk design kad raya sendiri mestilah bersize A6 dan style kad macam sekeping poskad.

Ini antara kad raya yang dah siap print. Semua cantik cantik tau dan puas hati tengok.

kalau korang nak cari tempat nak
print kad raya murah
 ni korang bolehlah terjah blog
www.duniashida.com
. Mesti ada antara korang kenal
blogger Shida Radzuan
 yang memang suka warna biru tu dari dulu just like me suka pink. Nak tempah design kad raya, boleh tempah kat Fiza sementara tempahan di buka.

Untuk print, korang boleh deal terus dengan Shida ye. Jangan malu jangan segan.

whatsapp
013 7124467
atau email :
admin@duniashida.com

Harga Serendah RM38 + Free Sampul (putih) + Free Postage utk SM | SS +RM5
RM38 berapa pcs? Kenalah tanya pada Shida ye.

Shida Radzuan salah seorang sponsor untuk
Giveaway Mega Raya by Azhafizah.com
 . Jangan lupa like dan follow Shida ye.
Blog :
www.duniashida.com
Fanpage :
www.facebook.com/duniashidadotcom

Instagram :
instagram.com/shidaradzuan

Twitter :
twitter.com/shidaradzuan


Radang Gusi Gigi Geraham Bengkak

Dua tiga hari sebelum ni rasa sakit kat belakang sekali gusi
gigi geraham bongsu
 sebelah kiri bawah, Ingatkan cuma ulser je so just ignore je la. Tapi  jumaat lepas tergerak hati nak tengok kat cermin. Ya Allah, seram pulak tengok apa yang terjadi. Gusi berdarah dan ingatkan tampalan gusi pecah. Ye lah sebab belakang sekali mana nak nampak.

Cepat² mengadu kat husband macam biasa. Haa apa lagi, memang dia terus ajak pergi klinik lah. Tak pasal² dah kena pergi klinik gigi. Tak tahu ker yang wife dia ni memang fobia dengan doktor gigi. Lagi² biler terngiang je bunyi mesin korek² gigi tu..haishh.. Kena pergi jugak ker? Setelah adegan mujuk memujuk seperti dalam drama. Finally, tewas dengan pujukan. Gagah jugak bersiap pergi klinik walau dalam hati meronta tak nak..Takuttt

Kalau kena cabut macamana? Kalau kena tampal? Kena hadap jugaklah jawabnya. Sementara tunggu turn masuk bilik doktor dan mula rasa kecut perut.*
macam nak amek final exam!
 Bukannya sebelum ni tak pernah cabut gigi. Pernah je tapi ni sakit gigi geraham bongsu kot! Kalau cabut gigi geraham biasa pun boleh demam berhari inikan pulak gigi geraham bongsu. Mahu pengsan kang!

1016, dah sampai turn. Masuk jumpa doktor. Ok fine doktor perempuan chinese. Comel doktor ni! Setelah check punya check dia kata radang gusi bukan pecah ke or whatsoever. Sebab gigi geraham bongsu tak tumbuh dengan sempurna macam dalam gambar ni. fuhh selamat gigi den!

Sumber gambar dari google

Bila gusi mudah tergigit makanya memang berdarahlah kan. Sebab tu jadi radang dan bengkak. Rasa macam kulit terluka bergesel dengan gigi. sesekali akan rasa sakit. Doktor nasihatkan berus gigi sampai belakang kalau tidak memang akan jadi lagi teruk kalau merebak. Kalau teruk boleh sampai kena buat surgeri cabut tulang..Seram pulak kita dengar. Eh doktor ni main ugut² kita pulak.

Yelah memang rajin gosok gigi tu cuma bila masa sakit ni memang gitu² capai kat belakang sebab sakit. Doktor nak buat scaling tapi mesin rosak pulak. Boleh pulak rosak masa ni. So doktor cuma letakkan ubat dan tak sure apa yang dibuat sebenarnya. Yang penting rasa sakit dia main cucukkat tempat sakit tu..Redha je la bila gigiku dipermainkan sebgitu rupa. Selepas beberapa minit settle dan doktor bagi ubat kumur sekali. Harap lepas ni eloklah. Sakit gigi ni antara sakit paling sakit dan boleh buat sakit kepala, stress dan nak marah je. Dugaan berpuasa ni.

Inilah antara impaction gigi geraham bongsu.

Sumber gambar dari google

Kadang kadang rajin gosok gigi pun tak menjamin kebersihan dan kesihatan gigi. Mungkin juga cara penjagaan tu salah. Penting sangat jaga gigi. lepas ni kena rajin pergi scaling dan check selalu.

Fiza pergi klinik kerajaan je. Kalau dulu pernah buat tampalan kat klinik gigi swasta berhabis ratusan pun belum tentu okay hasilnya. Kat klinik kerajaan ni doktor pun friendly sangat (
setakat 2 kali Fiza pernah datang
) dan memang bayar sikit je. Cuma kena tunggu turnlah sebab ramai. Tapi since doktor gigi ramai, menunggu tu jadi sekejap je la. Takdelah sampai kematu duduk situ. Alhamdulillah hari ni dah beransur okay rasa sakit tu.

Siapa ada pengalaman sakit gigi geraham bongsu meh story sikit cara nak elokkkan rasa sakit tu.


Ranking Alexa azhafizah.com June 2015

Ranking Alexa azhafizah.com June 2015
 mencapai
perubahan yang meningkat
 dari bulan May lepas. Nampak tak warna hijau tu maksudnya ada peningkatan di situ. (
*betulkan kalau fiza silap faham
). Alhamdulillah berjaya meningkatkan prestasi blog.

Tapi yang tak bestnya bila angka tu susah sangat nak mengecil untuk dapat rank yang terbaik. Usaha, usaha dan terus usaha. Itulah yang termampu untuk dibuat.

Apapun puas hati sebab boleh konsisten update blog setiap hari. Yang penting yakin dan usaha. InshaAllah ada hasilnya nanti.

Januari 2015

Global Rank : 154, 886

Rank In Malaysia : 1, 433

February 2015

Global Rank : 211, 520

Rank In Malaysia :

March 2015

Global Rank : 314, 544

Rank In Malaysia :

April 2015

Global Rank : 451, 760

Rank In Malaysia : 5, 029

May 2015

Global Rank : 336, 288

Rank In Malaysia : 1, 724

June 2015

Global Rank : 272, 289

Rank In Malaysia : 2, 021

Check rank Blog >>www.alexa.com


Resepi Ayam Goreng Mamak Style

Siapa yang suka makan kat kedai mamak mesti selalu nampak
ayam goreng mamak style
 tu. Pernah nampak ayam goreng mamak macam goreng berempah tapi tak pernah rasa lagilah sebab kurang makan kat kedai mamak kan. Kebetulan tengok dapur bujang Chef Fendi ada buat ayam goreng mamak style. So apalagi terus cuba masak untuk menu berbuka semalam.

Yang suka makan ayam goreng should try this one
resepi ayam goreng mamak style
 ni. Selain mudah disediakan, rasanya memang luar biasa sedap! Macam ayam goreng berempah jugalah tapi bahan² pun tak banyak guna.

Bahan
Ayam yang telah dipotong dan dibasuh bersih.
Garam secukup rasa
Serbuk Cili
* ikut citasa. Nak pedas letak banyak sikit
Serbuk kari
* ikut citasa
Tepung Gandum 2 sudu besar atau lebih ikut kuantiti ayam
1 tangkai daun kari
1/2 biji bawang besar dipotong²
Minyak masak
Cara-cara
1. Dalam satu bekas,masukkan ayam dan gaulkan bersama garam,serbuk cili dan serbuk kari.
2. Dah sebati baru masukkan tepung gandum dan gaulkan hingga sebati. Perap dalam 5minit.
3. Panaskan minyak dan goreng seperti biasa.
4. Bila hampir masak masukkan daun kari dan bawang.
5. Tunggu dah berbau sikit daun kari tu, dah cukup garing dah boleh angkat. Angkat sekali dengan daun kari dan bawang tu, jangan dibiarkan dalam minyak pulak. Siap untuk dihidang.
Kalau kat kedai mamak tu dia warna merah² menyala sebab letak pewarna. Tak payah pakai pewarna pun boleh. Sama je cuma beza warna je la.

Senang je kan? Thanks Chef Fendi bagi idea memasak yang simple ni. So ni Fiza bagi idea kat korang pulak untuk masak berbuka nanti. Selamat mencuba!


Syarat Permohonan dan Cara Daftar Pengiklanan Innity

Syarat Permohonan innity
 bukanlah mudah seperti yang disangka sebab memerlukan kriteria yang diperlukan dan innity agak strict dalam pemilihan blog untuk pengiklanan. Tapi
Cara Daftar/mohon pengiklanan Innity
 mudah je dengan syarat semua syarat² kelayakan dipenuhi.

Terpanggil untuk
memohon pengiklanan innity
 sebab tengok ramai blogger yang telah berjaya dapat. Ikutkan hati memang setia pada yang satu tu sebab memberikan pulangan juga selama ni dari tiada. Kini dah sampai masanya untuk berubah dan mencari rezeki lebih dengan pengiklanan innity. Mungkin juga ini satu permulaan yang baik.

Selepas mencari
cara nak mendaftar innity
 dan setelah merujuk beberapa blog dengan yakin terus
mohon innity
 ni. So kalau dah yakin nak mohon innity ni Fiza share mana yang Fiza tahu. yang berminat boleh baca
syarat permohonan
 dulu.

Dah baca boleh terus mohon >>
Klik sini untuk memohon pengiklanan Innity
.  Ni Fiza share
cara Fiza isi borang permohonan pengiklanan innity
.

Bila dah submit, tunggu je pihak pengiklanan innity akan bagi email samada diterima atau ditolak. Berapa lama bergantung pada masa mereka untuk review dan pantau blog kita samada memenuhi syarat yang telah ditetapkan. So kenalah sabar.

Jika permohonan di tolak, boleh mohon semula selepas 30 hari. Nak tahu permohonan Fiza ditolak atau tak, kita tunggu.


Air Orange Sunquick Sirap Selasih

Keadaan cuaca panas memang sesuai minum
air orange sunquick sirap selasih
 ni. Sebab selasih boleh
menyejukkan badan
. Eh, tapi tunggu berbuka nanti baru boleh minum. Sebelum tu boleh prepare air orange sunquick sirap selasih ni dulu ye untuk berbuka nanti. Nak buat pun senang je.

Bahan²
 : Orange Sunquick, Sirap, Gula, Biji Selasih

Cara penyediaan
 : Bancuh air macam biasa campur orange sunquick & sirap dalam nisbah 1:1 dengan gula ikutla nak manis atau kurang manis. Sementara bancuh air tu boleh rendam biji selasih dengan air panas untuk kembangkan dia. Bila dah kembang boleh campurkan dalam bancuhan air yang dah siap tadi. Nak lagi sedap tambah ais.

Hirisan lemon sekadar hiasan.

Cuba tengok campuran air orange sunquick dengan limau ni, cantik warnanya. Rasanya memang sedap rasa orange dalam masa yang sama rasa sirap. Eh, ntahlah yang pastinya rasa memang sedap. Nak tahu rasanya macamana kenalah cuba.

Resepi eksperimen sendiri. Tak tahulah kalau memang ada resepi air ni. Saja cuba buat then macam rasa best pulak. Mana tahu kot korang pulak suka kan. Kalau siapa tak suka selasih tu tak perlu letak pun takpe.


Air Sejuk Vs Air Panas

Suka mandi
air panas atau sejuk
?? Mana² pilihan pun ada kebaikannya. Tapi janganlah pulak masa cuaca tengah panas nak jugak mandi air panas. Memang mintak kulit melecur agaknya. Musim panas ni memang jarang mandi air panas. Tapi kalau waktu pagi takde air panas gigil nak mandi. Ketap gigi je la..

Cerita pasal air panas ni. Dulu masa sekolah, rumah takde water heater pun. Rumah papan, ade air dalam kolah tu. Sejuk ya amat. Memang pepagi sanggup masak air panas dulu dari mandi air sejuk. Tapi sekarang dah besar tak kisah air sejuk ke panas. Cuma bila dah ada water heater memang prefer mandi air panas le waktu pagi.

Kalau musim panas ni pulak, rasa nak berendam dalam air sejuk je la. Kalau ada ais kiub lagi bagus. hihi..

Tips cuci muka : Kalau cuci muka basuh air dengan air suam untuk buka pori² muka.Kemudian bilas dengan air sejuk untuk tutup kembali pori² tu. InshaAllah dapat jaga kulit dengan sihat dan cantik. Cuma kena rajinlah. Tapi kekadang main hentam je sebab nak cepat mandi kan..huhu


Ayam Masak Lomak Cili Api Resepi Mak Mertuo Den

Kemain tajuk taknak mengalah. Kelas betul nama resepi dia.
Ayam masak lomak cili api resepi mak mertuo den
 tu! Teringin pulak makan lauk ayam masa lemak cili api ni. Teringat pulak dengan resepi mak mertua yang sodap tu. Cukuplah lauk berbuka untuk hari ni. Satu lagi menu sayur campur je.

Suka masak lemak ni sebab simple je. Tapi cara mak mertua Fiza, kena tumis dulu.

Cili api, bawang merah, bawang putih, halia, lengkuas blend. Kemudian panaskan minyak dan tumis. Titikkan beberapa batang serai dan tumiskan sekali. Dah naik bau, masukkan ayam, masukkan santan dan sedikit air. Kemudian letakkan garam dan asam keping..Jangan lupa kacau² untuk pecah minyak. Nak banyakkan portion tu boleh tambah kentang. Biarkan sehingga masak. Simple je kan?

Tak perlu nak goreng ayam dulu ke apa. Nak masak amek masa sikit. Kalau Fiza dan husband suka kalau kuah tu pekat. Lagi sedap makan. Alhamdulillah..berjaya ikut resepi mak mertua. Makanan orang negeri sembilan semua sedap².


Berpuasa di Zaman Kanak- Kanak

Terkenang kembali
berpuasa di zaman kanak kanak
 dulu masa mula berpuasa. Bermacam ragam demi nak puasa penuh punya pasal. Kalau puasa penuh kemain berlagak sembang dengan kawan. Bangga kot!

Umur 6 tahun Fiza dah mula belajar berpuasa. Darjah 1 dah puasa penuh seingat Fiza la. Itupun puasa penuh ikut pemahaman sendiri. Ye la zaman kanak² bukan tahu ape sangat yang tahu tak boleh makan dan minum sampai berbuka. Tapi apa yang  penting semangat nak berpuasa tu ada.

Yang kelakarnya bila mula belajar berpuasa tu bermacam karenah yang rata² pernah buat. Antaranya :

1. Kalau masuk bilik air, confirm sambil menyelam minum air. Apa lagi kalau tak teguk air paip tu kan. Ada tak?

2. Basahkan tuala dan letak kat badan. Nak bagi sejuk badan dan tahan puasa sampai berbuka.

3. Tak sudah² bukak peti ais nak minum air

4. Tak pernah kenal erti rasa penat bertanya mak, pukul berapa dah? bila nak berbuka?

5. Kira berapa jam lagi nak berbuka

6. Kira berapa hari lagi nak raya

7. Sibuk tolong mak kat dapur lepas tu tak tahan dengan bau lauk dan kuih.

8. Asyik mintak ngan mak nak berbuka.

9. Kalau mak mintak tolong selalu bagi alasan penat sebab puasa tapi kalau main tak tahu penat berpuasa pulak.

Haa..apa lagi ye? Ada sesiapa nak tambah? Antara korang ada tak buat macam yang disebutkan tu...mesti ada punya kan. Sebenarnya banyak lagi ragam belajar berpuasa ni. Kalau di ingatkan balik memang kelakar.

Sekarang zaman budak berpuasa di habiskan dengan gajet je so tak rasa berpuasa tu penat sangat dan tak rasa lama berpuasa..Mungkin lah. Sebab dulu paling² pun layan kartun sementara nak tunggu masa berbuka. Tapi masih rasa lambat je nak berbuka tu kan. Rindunya zaman kanak²...


Cara Buat BBQ Durian

Wahh..idea kreatif betul menghasilkan
BBQ Durian.
Ke
 durian bakar
? Entahlah, kurang pasti pulak. Yang pastinya ada perkataan BBQ masa Fiza tengok di wall facebook ni. Nak cuba buat sendiri memang taklah sebab tak makan durian.

Tapi kalau peminat durian tegar nak mencuba. Mengapa tidak? Mungkin sedapnya luar biasa sedap dari biasa kan. Mana tahu. Cara  nak buat BBQ durian ikut je cara² dalam gambar di bawah ni.

Sumber gambar dari
Ary Hifni

Siapa dah pernah cuba boleh share sedap ke tidak. So that, orang lain boleh mencubanya jugak. Selain buah durian, buah kelapa ada juga di bakar dan rasanya lebih sedap. Buah ape lagi yang di bakar menjadi sedap ye? Meh share.


Cara Kurus dan Hilang 10kg Dalam Masa 15 Hari

Mesti excited nak tahu
Cara Kurus dan hilang 10kg Dalam Masa 15 Hari
dengan hanya mengamalkan
diet (pemakanan seimbang)
 tanpa ubat kurus mahupun supplement kurus. Dengan mengamalkan diet dan berdisiplin mengamalkannya inshaAllah akan memberikan hasil dalam 15 hari.

Cara
berdiet adalah lebih selamat dan menyihatkan
 sekiranya kita ikut aturan pemakanan yang betul bukan menyeksa diri. Sesiapa nak kurus dan nak cabar diri sendiri kurus dalam masa 15 hari boleh amalkan cara pemakanan dari hari pertama hingga ke 15 yang Fiza share kat bawah ni. Percaya atau tidak kenalah cuba sendiri.

sumber gambar² dari facebook

Kunci utama pada
penurunan 10kg dalam masa 15 hari
 kenalah
betul² disiplin ikut jadual pemakanan
 yang disediakan. Kalau nak betul² berjayalah. Jangan hangat² tahi ayam je. Dan jangan nak kurus nak kurus tapi tak usaha apepun. Bila nak kurusnya???

So bagi yang nak kurus tu bolehlah mencuba. Kalau berjaya silalah share supaya dapat jadikan sumber inspirasi pada mereka yang teringin nak kurus tu. Fiza sekadar share maklumat je. Teringin nak mencuba tapi jiwa kena kental lah tahan godaan makanan tu.

Cara ni lebih kurang macam
Diet Atkins
. Tapi kalau ada yang nak cuba diet atkins tu boleh dapatkan maklumat
Teknik Kurus dengan Diet Atkins
 yang lengkap. Klik banner bawah ni.

*Boleh print/save gambar dan artikel ni dengan menekan simbol 3gear disebelah atas kanan entry. Terima kasih

Notapink : bulan puasa ni jangan pulak berniat untuk kurus ye. Dah salah niat tu. Berpuasa kerana Allah SWT.


Cara Untuk Mengenalpasti Handphone Original

Haru satu Malaysia dek kerana handphone Oppo sebijik yang dikatakan
tidak original
 tu. Tak tahu mana cerita yang betul sebenarnya. Bagi kita sebagai pengguna, kalau nak membeli gajet kenalah
survey dan ambil tahu maklumat gajet tersebut
 sebelum membeli. Ini bagi mengelakkan kejadian membeli
handphone yang tidak original
.

Penting sangat untuk tahu
cara mengenalpasti handphone original atau tidak
. Caranya mudah je. Ikut je langkah² yang diberikan di dalam gambar.

1. Dial
*#06#

2. Lepas tu akan keluar nombor IMEI [ International Mobile Equipment Identity] handphone korang

Contoh : 345671
04
7335724

3. Semak nombor IMEI telefon and di kedudukan 7 dan 8.

Kedudukan ke 7 dan 8 ialah
04

4. Semak no kat bawah ni :

02
 atau
20
 dari China =
Kualiti rendah

08
 atau
80
 dari Germany =
Kualiti sederhana

01
 atau
10
 dari Finladn =
Terbaik

00
 atau
03
 atau
04
 dari Kilang asal =
Sangat terbaik

13
  dari Azerbaijan =
Sangat kurang kualiti dan merbahaya

Selain dari nombor di atas tu Fiza kurang pastilah. Kena tanya yang lebih pakar nampaknya atau sesiapa tahu boleh tinggalkan komen di bawah ni.

Untuk
 kenalpasti handphone original dan AP Set
 boleh ikut langkah² di bawah.

Sumber gambar dan info dari kafeque dan xcyberlink

Bila dah tahu
cara mengenal pasti handphone original ke tidak
, senanglah nak membeli nanti. Jangan lupa belek² handphone tu dan buat cara² di atas untuk pastikan yang kita tidak tertipu. Kalau nak lagi senang, bawak je kawan² yang pakar bab gajet ni.

So takde peluanglah peniaga nak menipu. Yelah kan, kadang² dok elak dan berhati² ada je la yang menipu dengan bermacam² cara. Zaman dah moden. Moga ada mereka yang jujur berniaga.


Caramel Cornflake Cookies

Caramel Cornflake Cookies
 salah satu biskut/kuih raya
tanpa bakar
 yang mudah sangat nak buat. Tak leceh dan simple sangat. Bahan² pun sikit je untuk menghasilkan Caramel Cornflake Cookies ni. Cookies raya yang bakal Fiza buat nanti sebab tak perlu bakar dan senang!

Sumber dari creationsbykara.com

Bahan

1/2 cawan gula

1/2 cawan brown sugar

2 cawan mini marshmallows

1 cawan butter

1 tsp vanilla

7 cawan cornflakes

Cara²

1. Campur gula, marshmallow, dan butter dalam periuk/kuali, masak hingga mendidih dengan api sederhana. Biarkan selama 3 minit dan matikan api.

2. Masukkan vanila dan cornflakes, adun rata dan bentukkan menggunakan sudu dan biarkan sejuk.

3. Simpan dalam bekas bertutup.

*Kalau nak nampak lagi menarik, letak dalam paper cup supaya bentuknya terjaga dari berderai. Lepas tu tabur chocolate rice atau topping lain sebagai hiasan.


Design Langsir Rumah

Langsir raya
antara persiapan raya yang kebiasaanya kita selalu buat. Nampaknya tahun ni masih mengekalkan langsir raya tahun lepas. Sebab cadangnya nak cat rumah sekali dan sekali dengan langsir. Disebabkan kerja mendeko rumah masih KIV. So kita plan dulu apa yang perlu. Antaranya
design langsir rumah
.

Raya tahun ni mesti semua dah siap prepare langsir raya kan? Kalau yang bertukar langsir tahun ni lah. Tapi ada juga yang buat last minit. Tapi sekarang tak perlu risau kalau buat last minit pun sebab
design langsir terkini
 buat
simple pun nampak cantik
.

Contohnya langsir ni, berkenan sungguh la Fiza dengan warna dan stylenya.  Kalau Fiza, mungkin day curtain tu guna warna putih je tanpa corak. Style langsir ni di ikat tepi pun menarik. Simple pun bergaya!

Yang ini simple juga nampak style. Siap sekali dengan blinds. Cantik jugak ni. Macam kurang jahitan sebab lebih focus pada ruffles tu. Menarik jugak ni.

Yang ni nampak mewah tapi masih mengekalkan ciri² simple sebab guna kain jenis plain dan semestinya kurang jahitan tanpa lace ke ape ke. Simple je kan? Nampak mewah pun ada macam ni tak perlu keluar bajet banyak. Beli kain 2 warna je dah cukup dapat langsir macam ni.

Yang 3 ni antara paling simple dan senang nak buat. Esok nak raya pun boleh buat. Langsir simple macam ni biasanya corak dia stripes dan ada tones kontra so takdelah nampak simple sangat. Kotemporari style!

Sumber semua gambar dari google

Harap² terlaksana salah satu design langsir ni nanti. Senang nak tukar ganti dan senang nak jahit sendiri. Tapi mesin jahit non hado buat masa ni. Kenalah beli mesin jahit dulu.

Okay antara design² langsir kat atas ni mana yang paling cantik? Apepun nak buat design lain biar bersesuaian dengan suasana rumah kan. Tapi ada juga yang tak kisah asalkan tingkap bertutup. Ikut masing² punya style lah kan. ^__^


Design Rumah Kampung Moden

Lumrah hidup orang kampung, jika dah berjaya sekalipun dah pasti hari tua nanti nak duduk kampung jugak. Sebab apa? Sebab suasana kampung lebih tenang tanpa kesesakan di bandar, udara nya pulak bersih tak tercemar seperti di bandar. Kan? Memang sesuai untuk bersantai dan berehat.

Kalau Fiza, suka dua². Nak duduk kampung dalam masa yang sama duduk kat bandar. Tengah² boleh? Tapi lebih kepada kampung lah. Sebab suka kawasan kampung ada tanah yang luas boleh tanam macam², laman yang luas boleh buat landskap, boleh reka bentuk rumah sendiri dan macam² lagilah.

Tapi dalam masa yang sama Fiza nak bila tinggal kat kampung, tak terlalu jauh terpencil dan kalau boleh nak dekat jugaklah dengan bandar untuk kemudahan² yang diperlukan macam bank, hospital dan semua yang diperlukan. Gitu? Ada bandar dan kampungnya.

Bila bercakap pasal kampung, dah tentu kita akan teringat dengan reka bentuk rumah kampung. Rumah papan, atap zink dan sebagainya. Itu dululah... Sekarang rumah kampung pun dah moden. Jarang nampak rumah papan, semua rumah dah bertukar batu.
*bukanlah macam kisah si tanggang menjadi batu tu.

Sebabnya sekarang pun dah serba moden, harga kayu pulak dah semakin mahal. Itulah antara penyebab kenapa ramai yang membina rumah batu. Tapi Fiza nak share satu design rumah yang gayanya macam rumah kampung tapi telah dimodenkan dengan menggabungkan dari papan dan batu.

Cantik, sederhana dan mendamaikan. Mesti seronok bersantai dengan family.

Sumber dari facebook

Apa pendapat korang tentang rumah ni?


DIY Dress Comel dari Baju Kemeja Lama

Orang kata
barang lama jangan dibuang
 sebab ada kegunaanya nanti. Contohnya kalau ada k
emeja lama yang terkoyak sikit ke atau kemeja lama yang tak pakai lagi
 tu bolehlah
buat dress comel untuk anak perempuan
. Selain dapat berjimat dapat juga dress comel dari hasil kerja sendiri. Ada valuenya tersendiri.

Ibu², mak², mommy², ummi, boleh lah cuba
DIY dress comel dari baju kemeja lama
 ni. Tengok je rasanya dah boleh buat kot? Siapa pandai menjahit atau ada mesin jahit kat rumah tu bolehlah cuba² buat. Mesti rasa seronok tu lebih sebab dapat buat baju untuk anak sendiri. Nak raya ni bolehlah applikasikan kaedah ni. Limited edition tu tak sama dengan orang lain.

Sumber gambar dari facebook

Mesti teruja nak buat untuk anak sendiri kan? Cantik je bila dah siap tu. Kreatif sungguh siapa yang mencipta idea ni. Takdelah baju² lama tu terbiar dalam almari je kan. Dari buat kain burok baik buat baju comel macam ni. Selamat mencuba!


Hadiah Top Komentator Julai & Ogos.

Awal sikit update
hadiah² untuk Top Komentator Julai & Ogos
 Blog Sihatimerahjambu sebab dah beli hadiah awal. So nak bagi semangat sikit untuk mereka yang rajin komen untuk dapatkan hadiah²  yang seberapa ni tapi comel. Cantik buat perhiasan dan deco² rumah untuk mereka yang berminat.

Untuk mereka yang berminat bolehlah rajin² tinggalkan komen dan meriahkan kotak komen ye. Tiada paksaan cuma memberi penghargaan buat mereka yang rajin sahaja. Yang tak nak hadiah pun boleh komen juga macam biasa.

Opss..hadiah untuk
Top 3 Komentator
 sahaja.
Hadiah utama Lampu Tidur, hadiah kedua dan ketiga jam dinding
. Kesemuanya dari IKEA mari untuk deco² rumah. Yang dah dapat lampu, boleh dapatkan jam pulak.hihi

Alhamdulillah masih ada rezeki kali ini untuk dikongsikan bersama pembaca dan pengomen setia blog Fiza ni. Terima kasih semua sudi singgah sini.


Inspirasi Mengecat Rumah

Semangat nak raya betul ni. Ada yang dah sibuk
mengecat rumah
 nampaknya. Kamiorang ada juga terfikir nak cat rumah tapi bukanlah untuk raya. Akan datang InshaAllah ada rezeki lebih ada masa lebih. Ye lah, yang nak mengecatnya kami jugak. Kalau dah takde masa, beli cat awal pun tak jalan jugak kan.

Sebelum cat rumah ni banyak benda yang kita kena fikirkan dari segi
warna
 terutamanya,
jenis cat, tema warna, keluasan, bajet dan kesan sesuatu warna tu pada persekitaran
. Kadang² ikut warna favourite pun macam tak kena juga kalau tak sesuai.

So setelah membuat perbincangan bersama, adalah beberapa
idea inspirasi dari Nippon Paint
. Kalau tengok memang rambang mata. Kalau boleh nak semua warna ada. #kodahkenapa nak buat colourful pulak kan. Kalau korang tengok pun mesti adore dengan warna² menarik dari Nippon Paint ni.

Sumber gambar dari inspirations by Nippon Paint

Cantik² semua warnanya kan? Mana satu pilihan korang? Pilihan Fiza, tunggu nanti dah cat baru tahu warna ape yang menjadi pilihan. Tak pasti bilakah masanya. Tunggu dan lihat je la. Okay harap entry ni dapat membantu dan memberikan idea untuk mengecat rumah tak kisahlah cat untuk raya atau untuk yang lainnya sekalipun.

Sumber inspirasi nak cat rumah blog pun boleh. Blog pun nak beraya jugak kan. Tapi kalau blog beraya, lansung tak update pulak dah tuannya sibuk beraya..hihi

Nak tahu lebih lanjut tentang tips dan cara mengecat yang betul boleh singgah ke

nipponpaint.com.my


Jam Dinding IKEA dari Blogger Suriamanda
 yang dah selamat sampai minggu lepas. Sampai right timing sebab masa tu nak balik kampung dah. Kalau tak, memang lepas balik kampung lah baru ke pos office pergi amek. Good job abang posmen!

Alhamdulillah rezeki bulan lepas dapat hadiah Jam Dinding IKEA dari Blogger Suriamanda untuk top komentator blog bulan June. Suka betul dengan jam dinding IKEA yang comel ni. Jam dinding raya ni..hihi

Terima Kasih kak!

www.suriaamanda.blogspot.com


Kekacang Raya

Orang lain sibuk dengan kuih raya tapi lain pulak persiapan raya Fiza ni. Lebih kepada
kekacang raya dan kerepek raya
. Cadangnya nanti cuma nak buat
popia nestum
 dan
cornflakes madu
 je la. Itupun last minit nanti lah kot. Baru semangat nak raya gitu.

Buat masa ni siapkan stok kekacang raya dulu sebab kekacang dan kerepek ni boleh simpan lama sikit dari kuih raya. Lagipun kuih raya jarang orang makan banyak. Sebab biasanya kalau tetamu datang hidangkan makanan berat sikit. Lagi² tetamu jauh tu. Tak kan datang nak makan kuih je kan.

Lepas dah makan berat² tu bolehlah bersantai bersembang makan kerepek/kekacang. Mesti cepat habis. Takdelah sampai habis raya pun masih ada lagi.

Pada Fiza, ikut  bajet masing²  dan cara masing². Kalau family berdua je ni memang tak buat banyak pun sebab sudahnya bawak balik kampung je nanti. Lagipun raya tahun lepas takde budak² datang beraya pun sebab kamiorang jarang ada kat rumah, balik beraya dengan family.

Asal ada kuih raya satu dua tu dah memadai kan. Bermakna juga raya tu. Bukan tak nak membeli tapi biarlah apa yang ada sahaja. Korang pulak buat kuih ape?


Key Cabinet Yang Lebih Sistematik Simpan Segala Kunci²

Nak beli barang lain ternampak pulak
Key Cabinet
 yang comel ni. Bukan Fiza je tergoda, husband pun sama! Memang sepadanlah kan dua orang laki bini ni. Apa lagi, husband pulak yang beria² nak beli. Fiza okay je..hehe

Dapatlah beli key cabinet ni yang lebih
sistematik simpan segala kunci
. Sebelum ni gantung biasa je. Sekarang upgrade dalam cabinet kunci ni je. Kalau bersepah pun tak nampak. Sedap mata memandang. Lagipun senang semua kunci kat sini je. Tak perlu nak mencari². Siapa suka deko rumah haruslah ada key cabinet ni untuk nampak lagi
kemas dan sistematik.

Key cabinet ni material dia besi. So lebih tahan lama, mudah buka tutup untuk ambil dan simpan kunci. Dalam dia pun banyak tempat gantung kunci. Comel pun comel. Boleh letak fridge magnet kat luar tu untuk nampak lagi menarik. Cuma ada satu je pilihan warna iaitu hitam.

Alang² tergoda terus beli sebab harga
IKEA family RM16.90 dari harga biasa RM25.90
. Jimat RM9 tu. Memang grab teruslah kan. Boleh dapatkan di IKEA ye sementara stok masih ada.


Dalam banyak²  perfume yang Fiza beli,
Madagascan Vanilla Flower Perfume Oil Paling Menepati Citarasa
 yang tiada tandingan dengan perfume lain..Kemain puji melabung ye? Bukan puji tapi fakta! Sebelum ni memang ada try beli perfume lain dan bermacam jenis tapi last² setia kepada yang satu ni jugak!

Suka jenis perfume oil sebab lebih tahan lama dan bau vanilla tu memang Fiza suka..ala² bau manis, bau chocolate. Memang boleh buat penambah selera. Lepas kecewa dengan pelbagai jenis perfume, nampaknya kena kembali setia pada si dia jugak. Shopping perfume kat Store Body dapat jugak diskaun 10%. Ada jugaklah penjimatan di situ dari bayar harga asal kan.

Dari dulu memang suka dengan bau vanilla ni. Ada yang pakai habis dan ada yang dah expired bertukar warna lagi tu sebab lama sangat tak pakai..haishh.

Kalau korang dah bau perfume oi vanilla ni, sure korang pun jatuh hati punya. Kalau ada yang memang pakai perfume ni, okay kita geng! gimme ten!

Bagi yang nak membeli boleh beli kat store The Body Shop yang berdekatan atau shopping online pun boleh.

www.thebodyshop.com.my


Meminimakan Ruang Dalam Rumah

Zaman sekarang susah nak dapatkan rumah yang besar sekaligus mempunyai ruang dalam yang besar. Sekarang rumah mahal dalamnya tak luas mana. Itulah yang terpaksa kita terima kan. Rumah kat bandar² ni kalau bukan tanah lot memang boleh renovate depan belakang je untuk luaskan dalam rumah tu.

Demi menjadikan ruang dalam rumah menjadi luas, so kenalah
 meminimakan ruang dalam rumah
tu
 secara bijak dengan memilih dan menyusun atur perabot yang sesuai.
Biar padan dengan ruang rumah kita. Jangan pulak beli perabot besar nak letak dalam rumah yang sempit, makanya jadi sempit lah rumah kita tu nanti.

So Fiza share la gambar yang Fiza jumpa untuk beri idea sikit supaya dapat menjadikan rumah yang kecil tu menjadi lebih besar terutamanya bilik tidur, dapur dan area lain yang boleh kita minimumkan penggunaan ruang.

Sumber dari google

Sumber dari google

Sumber dari IKEA

Sumber dari IKEA

Harap² one day, ade rezeki lebih dapat design rumah sendiri nanti. Tapi kenalah beli tanah dulu kan. Dapat design rumah sendiri mesti lagi puas hati. Sekarang pun tengah dok belajar deco rumah sikit² bagi nampak lebih sesuai dengan ruang rumah. Home Sweet home lah katana, kenalah rasa selesa dan tenang je dok rumah sendiri sampai tak nak keluar rumah.


Pengisian Ramadhan #17 : Mengurangkan Waktu Tidur

Amboii tahulah cuti janganlah ambil peluang untuk memperbanyakkan tidur tapi sepatutnya kita perlu mengurangkan waktu tidur dalam bulan Ramadhan ni. Kalau asyik tidur, tidur dan tidur mana nak datangnya pahala ibadah yang sepatutnya masa tidur tu kita boleh buat amal ibadah yang lain.

Tahulah penat tapi itu bukan alasan untuk kita tidur di siang hari pada bulan Ramadhan. Tak dinafikan kalau dah tertidur confirm ada yang terbabas. Terlepas waktu solat terutamanya. Dah tambah dosa pulak sedangkan bulan ramadhan waktu yang terbaik untuk kita tambah puasa. Kalau dah tidur je, mana pengisian ramadhannya kan. Fikirkanlah...

Sumber gambar dari google

Sedangkan Rasulullah SAW mengurangkan waktu tidurnya yang memang sangat sedikit itu untuk memperbanyak ibadah.

Khalifah Umar bin Khattab pernah mengingatkan

“Sekiranya kamu tidur (banyak) siang hari, maka akan melalaikan hak rakyat (masyarakat); jika kamu tidur (banyak) malam, kamu melalaikan hak Allah.”

Oleh kerana itu haruslah kita mengimbangi dan menggunakan waktu tidur siang yang hanya seketika bukan sepanjang hari. Serta elakkan dari tidur selepas sahur dan selepas solat subuh. Sama²lah kita beringat.


Penggunaan Watermark Gambar

Watermark tu apa? watermark dari segi pemahaman Fiza adalah
tanda yang diletakkan di atas gambar atau lagi senang faham adalah cop
.
*Kalau salah sila betulkan ye
. Dah menjadi rutin seorang blogger mesti letak watermark kat gambar sebelum di masukkan ke dalam entry blog. Bukan setakat nak upload kat blog je. Kalau nak upload kat facebook pun dah
menggunakan watermark
.

Penting ke letak watermark? Penting sangat sebabnya dapat
melindungi gambar kita dari dicuri oleh orang yang tidak bertanggungjawab
. Contohnya fake profile facebook, fake artwork dan bermacam² jenis fake yang dorang claim adalah hasil kerja sendiri dan gambar sendiri.

Salah satu kesalahan pengunaan watermark yang Fiza tengok  ada yang menggunakan gambar dari carian google dengan meletakkan watermark sendiri. Mentang² gambar yang dicari tu takde watermark terus claim gambar sendiri dan letak watermark. Itu salah ye. Kalau nak masukkan dalam blog sekalipun boleh tulis credit kepada google atau ada watermark kat gambar tu boleh terus credit pasal owner.

Dengan cara itu, gambar asal daripada tuan punya gambar dapat di jaga. Oleh sebab tu memang penting letak watermark kat
GAMBAR SENDIRI
 bukan gambar yang di ambil dari orang lain. Gambar orang lain tu milik orang lain maksudnya. Kalau gambar kita di ambil dan orang letak watermark dia, dah tentu kita sendiri pun tak suka.

Demi menjaga hak sendiri kenalah letak watermark supaya orang tak boleh buat sesuka hati. Sama juga kaedahnya dengan mengambil testimoni orang lain untuk melariskan produk dan bermacam² lagi penyalahgunaan gambar ni.

Letak watermark juga salah satu cara untuk promote hak milik kita juga sebenarnya. Contoh kalau orang cari sesuatu dan nampak gambar kita ada watermark tu, dia akan terus cari info dari watermark tu sendiri kan.

So watermark memainkan peranan yang penting dalam gambar. Mulai sekarang, jangan lupa letak watermark gambar memasing ye. Nak order watermark, meh order kat Fiza..ehh promote sekali pulak.


Pengisian Ramadhan #19 : Banyakkan Bersabar

Bulan Ramadhan adalah waktu yang terbaik untuk kita  melatih kesabaran kerana di bulan ini kita diwajibkan berpuasa dan dari ibadah puasa adalah sebahagian dari pada kesabaran.

Sabar menahan makan dan minum, sabar untuk menahan nafsu syahwat (hubungan suami isteri di siang hari), sabar untuk menahan marah, sabar untuk menahan jiwa dan raga dari melakukan tindakan yang dapat mengurangkan pahala puasa, bersabar untuk bangun malam, untuk qiamulail, untuk bersahur dan ibadah yang lainnya.

Puasa Ramadhan merupakan media yang sangat berkesan untuk melatih kesabaran. Dimana  manusia beriman selama satu bulan penuh dilatih untuk sabar serta mampu menahan diri, tidak melakukan hal-hal yang menjejaskan pahala puasanya.

Mereka yang mempunyai tahap kesabaran yang tinggi adalah ciri² orang yang bertaqwa kepada Allah SWT. Mereka yang bersabar adalah mereka yang bersyukur atas nikmat yang telah Allah SWT berikan.

Sepanjang bulan ramadhan ni latihlah diri untuk jadi lebih bersabar dan istiqamah hendaknya agar kita mampu melaksanakan perintah Allah SWT. Apa yang dilihat sepanjang bulan Ramadhan ni, ramai yang suka mengeluarkan rasa marah di media sosial tak kisahlah apa juga yang berlaku. Nampak sangat tiada kesabaran dalam diri sedangkan bulan puasa kita perlu banyakkan bersabar.


Pengisian Ramadhan #21 : I'tikaf

I’tikaf dilakukan pada sepuluh hari terakhir bulan Ramadhan
 di mana ibadah i’tikaf bertujuan untuk
memperolehi malam Lailatul Qadar
 yang mempunyai ganjaran pahala seumpama beramal selama 1000 bulan. Sudah pasti semua orang mengimpikannya.

Sumber gambar dari google

I’tikaf bererti
menghadapkan diri dengan beribadah kepada Allah SWT dengan penuh khusyuk
 yang boleh
dilakukan di masjid
.
Orang² yang beri’tikaf  akan berada di masjid sepanjang masa ini dengan melaksanakan pelbagai bentuk amalan memperingati Allah SWT seperti melakukan
solat sunat, berzikir,
istighfar, berselawat, berdoa, membaca Al Quran dan memahami al-Quran
 dan sebagainya.

I’tikaf merupakan amalan terbaik di antara 7 Amalan terbaik di Bulan Puasa dan ianya
 amalan Rasulullah SAW dalam menghabiskan sepuluh hari terakhir ramadhan.

Hukum
 I’tikaf adalah
sunat
. Ia tidak wajib kecuali jika dinazarkan. Bermula dengan niat I'tikaf ketika memasuki masjid.

Rukun I’tikaf

1. Niat

2. Berada di dalam masjid.

Syarat sah I’tikaf
 pula ialah
muslim, berakal, mumayyiz (tujuh tahun ke atas), bersih dari haid, nifas dan junub.

Bagi kaum perempuan kita boleh lakukan apa jenis ibadah yang sesuai di rumah dalam mencari malam lailatul Qadar. Tidak digalakkan dilakukan di masjid di khuatiri akan menimbulkan fitnah.

Diantara kepentingan melakukah  I’tikaf  ialah untuk :

Mengikut sunnah Rasulullah s.a.w.

Mencari malam yang ditunggu-tunggu oleh setiap orang Muslim iaitu Lailatul Qadar.

Memberi tumpuan sepenuhnya dalam melakukan ibadah seperti solat sunat, berzikir, istighfar, berselawat, berdoa, membaca Al Quran dan memahami al-Quran tanpa gangguan dari kehidupan seharian yang melalaikan.

Dapat mengawal nafsu dari perkara-perkara yang akan mencacatkan puasa kerana I’tikaf itu dilakukan di dalam masjid yang suasananya terkawal.


Pengisian Ramadhan #22 : Mencari Malam Lailatul Qadar

Mencari Malam Lailatul Qadar
 iaitu  satu malam pada Ramadan yang penuh berkat, malam yang mengandungi banyak kebaikan kerana pada malam itu malaikat turun membawa rahmat dan kesejahteraan seperti diterangkan dalam al-Quran.

Sumber gambar dari google

Agung dan mulianya Lailatul Qadar sehingga Rasulullah SAW menyeru kepada umatnya melakukan persediaan menyambut dan menghayati malam yang berkat itu. Ibadah yang boleh dilakukan seperti membaca Al-Quran, berzikir, beristighfar, bertaubat dan berdoa pada malam yang berkat itu yang dipanggil
I'tikaf
.

Sebenarnya Ramadhan,Al-Quran dan malam Lailatul Qadar adalah gandingan yang mempunyai hubungan sangat rapat. Al-Quran diturunkan pada malam Lailatul Qadar, pada Ramadan.

"Sesungguhnya Kami menurunkannya (al-Quran) ini pada malam Lailatul Qadar. Dan apa jalannya engkau dapat mengetahui apa dia kebesaran malam Lailatul Qadar itu?Lailatul Qadar lebih baik daripada seribu bulan. Pada malam itu, turun malaikat dan Jibril dengan izin Tuhan mereka, kerana membawa segala perkara. Sejahteralah malam (yang berkat) itu hingga terbit fajar!" (Al-Qadr:1-5)

Daripada Abu Hurairah r.a, Nabi Muhammad s.a.w bersabdanya, bermaksud: "...sesiapa menghayati malam Lailatul Qadar dengan mengerjakan solat (dan pelbagai ibadat lain), sedang dia beriman dan mengharapkan rahmat Allah Taala, nescaya dia diampunkan dosanya yang lalu." (Hadis sahih riwayat Bukhari)

Malam Lailatul Qadar mempunyai keberkatan dan kebaikan berlimpah ruah, sehingga dikatakan tiada tandingan berbanding malam lain dan tidak dinyatakan dengan jelas pada hari tertentu. Ia di katakan berlaku pada malam yang ganjil samada pada malam 21, 23, 25, 27 dan 29 Ramadhan. Ada hadis yang menyatakan Lailatul Qadar pernah ditemui pada zaman Rasulullah s.a.w pada malam 21 Ramadan dan malam 23 Ramadan.

Malam penuh berkat itu dirahsiakan supaya setiap orang Islam bersungguh-sungguh dalam menghayati 10 malam terakhir Ramadhan dengan amal ibadah serta memberikan pengharapan yang tinggi kepada Allah SWT supaya dapat bertemu malam berkenaan.

Akan tetapi apa yang penting adalah ketaatan kita beribadah kerana Allah SWT semata-mata dan ganjaran orang yang beribadah adalah terjamin, sama ada di dunia atau di akhirat. Apa yang penting sekali ialah menghayati malam² terakhir Ramadhan dengan amal ibadat, beriman dengan yakin bahawa Lailatul Qadar itu adalah benar dan dituntut menghayatinya dengan amal ibadah semata-mata ikhlas dengan mengharapkan rahmat dan reda-Nya.

Wallahu a’lam. Moga kita semua dipertemukan dengan Malam Lailatul Qadar. Aamiin...


Pengisian Ramadhan #23 : Zakat Fitrah

Pembayaran
zakat fitrah
 dibayar pada bulan Ramadhan sahaja mulai 1 Ramadhan hingga 1 Syawal sebelum solat sunat Aidilfitri
.
 Zakat fitrah boleh dibayar kepada amil-amil yang dilantik Majlis Agama Islam negeri masing-masing.

Zakat fitrah dikenali juga sebagai zakat badan, zakat puasa, zakat Ramadan, dan zakat Fitri.
Zakat
 fitrah adalah sebagai penyuci bagi orang yang berpuasa daripada melakukan perbuatan keji dan buruk juga untuk dijadikan sumber keperluan orang asnaf ketika 1 Syawal (
siang & malam
).

Sumber gambar dari google

Syarat Zakat Fitrah

Islam

Mempunyai sesuatu (makanan, harta, atau wang) yang lebih daripada keperluan diri sendiri dan keperluan orang yang ditanggung nafkahnya untuk satu hari siang dan malam Hari Raya itu.

Dapat menemui dua masa – akhir Ramadan dan awal Syawal. Orang yang meninggal dunia sebelum terbenam matahari atau anak yang dilahirkan selepas matahari terbenam malam satu Syawal itu tidak wajib fitrah ke atasnya.

Kewajipan zakat fitrah

Ketua keluarga wajib membayar zakat fitrah untuk dirinya dan juga tanggungannya.

Jika salah satu dari tanggungannya meninggal dalam bulan puasa, maka orang itu terlepas daripada membayar zakat fitrah.

Hukum Zakat Fitrah

Zakat fitrah adalah wajib atas setiap muslim dan muslimah.

Hikmah Zakat Fitrah

Sebagai pembersih bagi orang yang berpuasa dari perbuatan yang sia-sia dan yang kotor, dan sebagai makanan bagi orang-orang miskin.

Siapakah Yang Wajib Mengeluarkan Zakat Fitrah

Yang wajib mengeluarkan zakat fitrah ialah orang muslim yang merdeka yang sudah memiliki pendapatan melebihi keperluan dirinya sendiri dan keluarganya untuk kehidupan seharian. Di samping itu, ia juga wajib mengeluarkan zakat fitrah untuk orang-orang yang menjadi tanggungannya seperti isterinya dan anak-anaknya,

Berikut adalah
kadar zakat fitrah bagi tahun 2015M / 1436H untuk setiap negeri di Malaysia
. Kadar bayaran zakat fitrah ditetapkan oleh Majlis Agama Islam negeri (bagi Malaysia) berdasarkan nilai satu gantang Baghdad atau bersamaan 2.7kg beras yang dimakan oleh majoriti penduduk negeri masing-masing.

Kadar Zakat Fitrah 2015 Bagi Negeri Seluruh Malaysia

Negeri

Kadar Zakat Fitrah

Kelantan

RM7.00

Terengganu

RM4.60, RM6.80 & RM7.40*

Pahang

RM7.00

Perlis

RM6.50

Kedah

RM7.00

Pulau Pinang

RM7.00

Perak

RM7.00

Selangor

RM7.00

Negeri Sembilan

RM6.50

Melaka

RM6.70

Johor

RM5.00 & RM8.00*

Sarawak

RM7.00

Sabah

RM7.00

Wilayah Persekutuan Kuala Lumpur, Putrajaya and Labuan

RM7.00

*Untuk Johor dan Terengganu, kadar berbeza mengikut gred beras. Credit -malaysiatercinta.com

Alhamdulillah dah selesai husband bayar zakat fitrah untuk kami berdua.


Pengisian Ramadhan #24 : Perbaiki Hubungan Sesama Manusia

Dalam usaha memperbaiki hubungan kita dengan Allah SWT di dalam bulan ramadhan, kita juga perlu beringat supaya berusaha juga
memperbaiki hubungan kita sesama manusia
. Perhubungan sesama umat, sesama saudara, sesama jiran tetangga, rakan dan keluarga.

Sumber gambar google

Mungkin selama ini pernah berselisih faham ke tidak bertegur sapa ke, ambillah masa bulan ramadhan ni memperbaiki silaturahim antara kita. Biasalahkan, manusia mana yang tidak pernah buat silap walau sebesar mana pun kesilapan yang pernah dilakukan, siapalah kita nak menghukum seseorang  dengan tidak mengambil kisah halnya.

Walau seego mana seseorang itu, inshaAllah di dalam bulan ramadhan jika kita berusaha memperbaikinya semuanya akan baik² sahaja. Bulan ramadhan bulan mulia, hati manusia mudah insaf. Jadinya muhasabah diri masing² perbaiki diri menginsafi perbuatan yang dahulu dan belajar menjadi manusia yang baik akan datang.

Notapink
 : Maafkan Fiza jika selama kita kenal di alam maya Fiza ada tersilap kata dalam menulis entry yang membuatkan korang terasa hati.


Pengisian Ramadhan #25 : Jaga Pancaindera

Berpuasa bukan hanya sekadar menahan lapar dan dahaga sahaja, tapi berpuasa juga
menjaga seluruh pancaindera kita dari perkara² yang dilarang Allah SWT
. Menjaga hati kita agar tidak sibuk dengan  urusan duniawi sahaja. Kita perlu menjaga mata hati kita agar selalu mengingati Allah SWT dan tidak dilalaikan oleh perkara² yang menjauhkan kita dari-Nya supaya amalan kita dapat diterima di sisi Allah.

Sumber gambar dari google

Dalam berpuasa kita perlu menjaga seluruh pancaindera:

Menahan pandangan mata dan menjaga hati dari lalai mengingati Allah SWT.

Menjaga lidah dari bercakap perkara yang sia-sia, mengumpat, berbohong selain menahan dari makan dan minum.

Mencegah pendengaran kita dari mendengar hal-hal yang dilarang Allah seperti fitnah.

Mencegah anggota-anggota tubuh yang lain dari segala hal yang boleh membawa dosa. Demikian juga makanan dan minuman yang subhat ketika berbuka.

Tidak berlebih-lebihan sewaktu berbuka puasa dan tidak mengikut nafsu yang mana boleh menyebabkan pembaziran.

Menutup aurat supaya amalan berpuasa kita mendapat pahala dan berkat.

Ada banyak perkara lagi yang perlu kita jaga pancaindera kita supaya kita lebih menghayati bulan Ramadhan dengan sepenuh hati, dengan  seluruh jiwa kita, hati dan pancaindera serta anggota tubuh lain dari hal-hal yang dapat merosakkan nilai-nilai ibadah kita.

Semoga ramadhan yang penuh berkat ini kita hayati dengan sentiasa mengingati Allah SWT  supaya ramadhan diakhiri dengan  membawa pengampunan dari Allah SWT. Aamiin...


Pengisian Ramadhan #27 : Berazam dan Beramal

Bulan ramadhan merupakan bulan rahmat di mana bulan ramadhan datang setahun sekali dan ia adalah sebaik² bulan, bulan penuh keberkatan, pengajaran, dan dapat melahirkan insan yg bertakwa seandainya betul² menghayatinya dengan sungguh-sungguh.

Bulan ramadhan bakal berakhir beberapa hari lagi, sebaiknya kita hayati bulan ramadhan kali ini dengan amalan² sepatutnya dan lebih memberi makna.

Credit image : Rusydee Artz

Jika ramadhan kali ni kita banyak melakukan amalan² kebaikan, Ambillah manfaat darinya dengan berazam dan beramal supaya akan datang kita akan menjadi lebih baik dan sentiasa mengingati Allah SWT.

Untuk itu selagi masih di dalam bulan ramadhan ini, sematkan tekad dan azam yang teguh untuk memenuhi dan memaksimakan masa di bulan Ramadhan dengan amalan² kebaikan. Ramadhan ni tanamkan azam untuk meninggalkan noda dan dosa serta bertaubat dengan sebenar²nya daripada semua keburukan, menyesal dan tidak mengulanginya semula.

Ramadhan adalah bulan taubat. Jika tidak bertaubat pada bulan ini bila lagi mahu bertaubat? Jadikan bulan ramadhan kali sebagai titik permulaan untuk kita berubah ke arah yang lebih baik.


Pengisian Ramadhan #29 : Elakkan Berhutang

Membuat persiapan raya adalah sebagai tanda meraikan kejayaan melawan hawa nafsu selama sebulan berpuasa di dalam bulan ramadhan. Walaubagaimanapun tuntutan agama itu perlu dilaksanakan dalam keadaan yang bersederhana dan tidak membebankan.

Apa yang kita nampak zaman sekarang asal nak raya je semua nak tukar baru sampai ada yang sanggup berhutang dek kerana mengikut hawa nafsu sangat tanpa sedar yang sepatutnya kita perlu
elakkan berhutang
 bukan sahaja di dalam bulan ramadhan untuk persiapan raya malah untuk hari hari mendatang juga.

Perbuatan berhutang sekaligus tidak mencerminkan kejayaan latihan amalan kawalan nafsu di bulan ramadhan. Ini membuktikan bahawa puasa yang dilakukan sebulan masih belum berjaya menundukkan hawa nafsu itu. Hari raya adalah tanda kesyukuran, melahirkan perasaan gembira, membentuk semangat persaudaraan serta meningkatkan ketaqwaan kepada Allah SWT. Dan bukanlah hari untuk menunjuk² dan berlebihan.

Apepun adalah lebih baik jika dapat mengelakkan diri daripada berhutang. Amalan berhutang banyak mendatangkan keburukan jika tidak dikawal dan tidak berhati-hati.

Sabda Rasulullah SAW: “Ya Allah, aku berlindung kepada-Mu daripada perasaan risau dan sedih, aku berlindung kepada-Mu dari sifat lemah dan malas, aku berlindung kepada-Mu daripada sifat takut dan lokek, aku berlindung kepada-Mu daripada tekanan hutang dan kezaliman manusia.” (Riwayat Abu Daud)


Permohonan Innity Diluluskan

Sebelum ni Fiza ada share tentang
syarat permohonan dan cara daftar pengiklanan Innity
. So hari ni Fiza nak bagi jawapan dalam entry tu. Alhamdulillah
permohonan Innity diluluskan dua hari selepas permohonan
. Tak kisahlah cepat atau lambat yang penting permohonan diluluskan.

Makanya akan bermula kisah baru bersama Innity. Sejak bertukar arah ni, yang lagi satu tu banyak pulak beri earnings tapi takde rezeki cashout June sebabnya currently earnings sipi² nak cukup tapi yang lainnya banyak on going. So biar dulu bagi banyak sikit sampai lepas cash out. Harapnya dapat cashout banyak sebelum bertukar status.

Selama beberapa hari ni mesti korang nampak iklan baru keluar kan. Kalau nak tahu iklan ape bolehlah rajin² klik untuk lebih info. Semoga murah rezeki bersama Innity ni. Rasanya Sudah sampai masanya membuat perubahan demi performance blog sendiri. Hasil usaha sendiri dan sokongan dari rakan blogger semua. Terima kasih banyak².

Seronok bersama Innity. Lebih semangat macam ni. Alhamdulillah...

Syarat Permohonan dan Cara Daftar Pengiklanan Innity


Ranking Alexa azhafizah.com July 2015

Ranking Alexa azhafizah.com July 2015
 menurun untuk ranking Malaysia. Global Rank naiklah juga. Prestasi blog tak berapa nak bagus. Blog beraya lama sangat kot haritu, padahal 2 3 hari je cuti. Nak buat macamana kan. Biasalah tu turun naik rank. Yang penting kena record untuk performance blog sendiri ni.

Turun ke naik tetap update blog jugak kan. hihi..

Januari 2015

Global Rank : 154, 886

Rank In Malaysia : 1, 433

February 2015

Global Rank : 211, 520

Rank In Malaysia :

March 2015

Global Rank : 314, 544

Rank In Malaysia :

April 2015

Global Rank : 451, 760

Rank In Malaysia : 5, 029

May 2015

Global Rank : 336, 288

Rank In Malaysia : 1, 724

June 2015

Global Rank : 272, 289

Rank In Malaysia : 2, 021

July 2015

Global Rank : 250, 493

Rank In Malaysia : 3, 144

Check rank Blog >>www.alexa.com


Raya Dulu Vs Raya Sekarang

Raya Dulu Vs Raya Sekarang
 banyak bezanya. Kebanyakkan yang lama telah dilupakan dan tidak dibuat zaman sekarang. Telan dek zaman katanya. Bila zaman dah berubah, adat dan cara lama makin dilupakan.

Kalau dulu mak kita susah payah buat kuih sendiri je tak de yang beli. Sekarang senang je, beli terus. Kuih tunjuk² je. Yelah, wanita zaman sekarang wanita bekerjaya tak sempat nak buat semua kuih. Sikit² bolehlah kan.

Dulu bila puasa penuh dapatlah ganjaran duit raya sehari RM1, kalau puasa penuh dapatlah banyak duit. Tapi zaman sekarang puasa penuh je dapat bermacam jenis gajet..mintak je. Ataupun mak bapak dah berjanji nak belikan kalau puasa penuh.

Duit raya zaman dulu kalau dapat RM1 kira banyak dah tu. Zaman sekarang bagi RM1 tu pun rasa macam tak bernilai je. Kecewa dapat RM1 ye? Kena ajar anak² erti bersyukur tu dan jangan ajar anak mintak duit raya.

Fesyen juga berubah mengikut trend. Kalau dulu perempuan pakai kurung dan lelaki pakai baju melayu tapi sekarang lelaki perempuan pakai jubah dah. Ini takde masalah pun kan. Pakai jubah pun ikut sunnah. Tapi berfesyen biar berpada jugak.

Zaman sekarang dah kurang orang berbalas kad raya, dengan adanya teknologi dan internet dah boleh hantar ucapan melalui social media. Cepat sampai dan lebih jimat.

Zaman sekarang ni dunia anti social di mana². Dah kurang budak² main mercun dan bunga api. Mereka lebih suka menonton TV sebab sekarang macam² cerita raya ada. Tapi rasanya ni cuma segelintir je la kot? Budak² tetap suka main bunga api dan mercun. Belum puasa dah main mercun dah rasanya.huhu

Ini satu lagi, dulu sibuklah tempah baju raya bulan puasa. Memang tak membeli. Tapi sekarang kalau tempah bulan puasa, raya haji pun belum tentu dapat. Kena tempah beberapa bulan sebelum puasa, itupun kadang² ada yang tak siap. Orang sekarang lebih suka beli sebab taknak berlaku kes baju tak siap dan lebih senang beli dah siap dan lebih jimat.

Ini yang bakal kita lihat nanti. Wifi tu lagi penting ye?

Sumber gambar dari facebook Siakap Keli

Walaupun berubah zaman, yang lama jangan dilupakan dan jagalah adab² ketika menyambut hari raya dan beraya di rumah orang. Rindu pulak zaman raya dulu² kan?


Resepi Kacang Panjang Goreng Campur Telur Mamak Style

Perghhh nama menu sikit punya panjang! Tapi
resepi kacang panjang goreng campur telur mamak style ni ringkas, mudah, pendek je masa nak sediakan
 sebenarnya tak macam nama menunya. Pernah nampak kat kedai mamak kalau masak kacang panjang mesti ade scrambled eggs dan berwarna kuning.

Kemudiannya macam biasa buat eksperimen masakan sendiri. Masak sayur ni memang mudah tapi lagi mudah masak sayur kacang panjang ni tau. Bahan² pun sikit je nak sediakan. 5 minit lagi nak berbuka pun sempat masak.

Bahan²

Kacang panjang dipotong²

Telur sebiji

serbuk kunyit

garam

bawang besar

bawang putih

Minyak masak

Cara masak

1. Potong bawang besar dan bawang putih. Panaskan minyak dan tumiskan.

2. Bila dah naik bau dan garing sikit masukkan garam secukup rasa dan serbuk kunyit sikit, kemudian pecahkan telur. Biarkan seketika bila telur dah nak masak sikit baru kacau² jadilah scrambled eggs.

3. Last sekali baru masukkan kacang panjang. Kacau² sikit dan bila dah half cook terus angkat. Fiza lagi suka makan sayur rangup² tak suka overcook. Ok dah siap!

Cepat dan mudah kan?

Tips
 : Biasanya kalau masak sayur, Fiza akan basuh dan rendam dalam air garam seketika untuk hilangkan bahan kimia yang membahayakan iaitu pestisida yang digunakan dalam pertanian untuk mencegah tumbuhan dari rosak. So kalau masak sayur atau buah tu jangan simply basuh macam tu je okay..


Servis Kereta Sebelum Raya

Lagi seminggu lebih kita bakal menyambut Hari Raya kan. Sebelum tu kenalah buat persediaan untuk balik ke kampung terutamanya
servis kereta sebelum raya
. Penting sangat untuk kita pastikan kenderaan yang kita naiki dalam keadaan baik untuk pulang ke kampung dan beraya nanti.

Bila kenderaan dah diservis, dapat mengelakkan dari masalah kerosakan di tengah jalan, kemalangan dan sebagainya. Sekaligus dapat mengurangkan jammed sebab selalunya jammed juga berpunca dari kenderaan rosak di tengah jalan.

Kalau nak balik ke kampung dengan lancar sebelum pulang beraya, kenalah servis kereta sebelum balik kampung atau sebelum raya. Selain itu, rancang perjalanan balik kampung dalam masa yang terbaik untuk elakkan jammed.

Alhamdulillah semalam husband dah settle servis kereta. Habis juga dalam RM1++. Bab servis kereta ni memang sentiasa ikut mileage yang ditetapkan. InshaAllah kalau maintenance kereta dijaga mesti kereta terjaga dalam tempoh masa yang lama. Kalau tahu guna je tapi tak check, tak maintain memang asyik² rosak je la. Sekali rosak memang habis duit banyak. So jagalah kenderaan yang ada dengan sebaik mungkin.

Dah settle servis, perodua staff bagi gift sempena raya. Dapatlah sampul duit raya dan kuih raya ni. Rezeki servis kereta di musim perayaan.

Kalau belum servis kereta tu, pergi servis cepat² dan make sure macam biasa buatlah appointment dulu. Kalau walk in memang jenuh la nak menunggu turn kalau ramai.


Pengisian Ramadhan #20 : Solat Tepat Pada Waktunya

Solat tepat pada waktunya
menjadikan seorang muslim lebih berdisiplin. Bila azan berkumandang, cepat² lah kita menunaikan solat. Apatah lagi bulan Ramadhan ni lebih banyak peluang untuk kita segerakan bersolat di awal waktu.

Sumber dari google

Pesan Khalifah Usman bin Affan ra:

“Orang-orang yang memelihara shalat lima waktu dan mengerjakannya tepat pada waktunya, maka Insya Allah, Allah akan memuliakan orang itu dengan sembilan macam kemuliaan:

Dicintai Allah

Badannya senantiasa sihat

Dijaga oleh Malaikat

Diturunkan berkat untuk rumahnya

Mukanya akan kelihatan tanda orang yang soleh

Allah akan melembutkan hatinya

Dapat melalui jembatan Shiratal Mustaqim layaknya seperti kilat

Akan diselamatkan dari api neraka

Allah akan menempatkannya ke dalam golongan orang-orang yang tidak takut dan bersedih

Insya Allah. Hanya Allah Yang Maha Kuasa dan maha Mengetahui. Yang penting, kita kenalah berusaha untuk menjadi manusia yang lebih baik lagi hingga ke akhir nyawa kita. Berdasarkan dari pengalaman sendiri, bila solat tepat pada waktu ni kita akan rasakan masa sangat panjang dan masa yang panjang tu banyak aktiviti yang boleh kita lakukan.Tapi kalau solat hujung² waktu, rasa macam cepat je masa berlalu. Perasan tak?


Tips Duduki Rumah Yang Baru

Ada yang nak
pindah rumah baru
 ke raya nanti? Tak kiralah
rumah sewa baru
 atau
rumah yang baru siap
 pun asalkan rumah yang baru, yang kita
baru nak duduki/ tinggal
. Nak pindah masuk rumah baru ni ada juga cara dan adabnya. Di sini ada beberapa
tips untuk duduki/tinggal di rumah yang baru
.

Sumber gambar dari google

Tips Duduki Rumah Yang Baru

1. Azan

Melaungkan azan ketika pertama kali masuk rumah baru. Ia juga baik bagi bangunan yang telah lama ditinggalkan dan tidak dihuni oleh sesiapa. Dalam sebuah hadis, Rasulullah s.a.w. pernah memberitahu bahawa sekiranya sesebuah bangunan (premis/rumah) itu terlalu lama dikosongkan (tanpa penghuni) ianya akan dimasuki sejenis makhluk halus (jin yg dikenali sbgai Al-'Ammar) yang suka tinggal di rumah yang tidak berpenghuni.

2. Membaca surah Al-Baqarah

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; "Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah." Selalunya bila masuk rumah baru kita hanya membaca Yaasiin sahaja. Sepatutnya Surah Al-Baqarah yang menjadi pilihan untuk dibaca apabila memasuki rumah baru.

3. Banyakkan Solat dan Membaca Al-Quran

Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di dalam rumah atau bangunan yang baru diduduki. Baginda bersabda yang bermaksud: "Sinarilah rumahmu dengan memperbanyakkan solat dan membaca Al-Quran." (hadis riwayat Al-Baihaqi)

4. Baca Surah Yassin, Al-Fatihah dan Al-Ikhlas

Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi sekali, tetapi di ayat terakhir bacalah sebanyak 7 kali.

5. Pagar Rumah Secara Islam

Perbuatan memagar rumah dengan menanam atau menggantung sesuatu di penjuru atau sudut-sudut tertentu di rumah atau bangunan yang diduduki dengan kepercayaan bahawa benda tersebut akan menjaga dan memelihara keselamatan penghuninya adalah perbuatan yang bertentangan di sisi Islam. Bagaimana pun ada cara yang dibolehkan dan digalakkan mengikut ajaran Islam. Caranya ialah dengan 'memagar rumah' dengan merenjis air Yassin di sekeliling rumah.

Ikut panduan berikut
:

Ambil air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas). Kemudian tiup ke dalam air tersebut perlahan-lahan hingga habis nafas. Setelah itu, jirus dan renjiskan air tersebut ke setiap penjuru rumah dengan mulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam.

Moga Allah melindungi  kita sentiasa selama mana kita tinggal di rumah baru dengan mengamalkan
tips duduki rumah yang baru
 ini. Begitu juga kalau bermalam di sesuatu tempat macam hotel, homestay dan sebagainya. Dimulakan dengan bismillah dan disusuli dengan doa...


Tips Keselamatan Meninggalkan Rumah di Musim Perayaan

Ada yang dah balik kampung ke? Yang dapat cuti awal, awallah balik kampung kan. Tak kisahlah balik kampung awal atau lambat yang penting kita kena
pastikan Keselamatan Meninggalkan Rumah di Musim Perayaan
 bagi mengelakkan kejadian yang tidak di ingini berlaku selepas kita balik dari kampung nanti.

sumber gambar dari google

Pastikan pintu dan tingkap rumah ditutup dan dikunci dengan baik supaya tidak mudah dipecah atau diumpil.

Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

Jika ada autotimer lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

Pastikan alat penggera dipasang dan berfungsi dengan baik jika ada.

Jangan biarkan binatang peliharaan kebuluran semasa bercuti.

Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

Pastikan tiada barang² kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

Hentikan langganan suratkhabar bagi mengelakkan penjenayah mengetahui rumah ditinggalkan kosong.

Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti berikut: Nama dan alamat Nombor telefon yang mudah dihubungi Tarikh berlepas dan balik Nombor dan jenis kenderaan yang ditinggalkan semasa cuti

Untuk lebih selamat, dinasihatkan mengambil polisi Insuran untuk melindungi rumah dan barang berharga.

Paling penting jangan lupa baca doa.

Jangan bagi peluang penjenayah mudah melakukan jenayah. Penting sangat kita ambil langkah berjaga² demi keselamatan rumah ketika musim perayaan ni. Mudah² han tiada kejadian buruk berlaku..Aamiinn...


Tragedi Eskalator

Semalam berlaku lagi satu
tragedi eskalator
 yang telah meragut nyawa seorang ibu. Sebelum ni pun dah banyak kita dengar berita tragedi maut berkaitan dengan eskalator yang mangsa kebanyakkannya adalah kanak².
Ada yang jatuh, ada yang tersepit
 dan macam² lagi. Tak sanggup nak ingat dan nak letak gambar kat sini.

Salah siapa? Tak tahu nak salahkan siapa. Kadang² disebabkan kecuaian ibu bapa itu sendiri dan ada juga disebabkan eskaltor itu sendiri tak selamat untuk digunakan. Bila berlaku kes yang terbaru ni, naik seram jugaklah nak menggunakan eskalator kat shopping mall.

Kadang² tu rasa seram bila eskalator tu berbunyi macam nak runtuh..Imaginasi masa ni memang tinggi. Takut kalau perkara yang buruk berlaku. Memang berdoa selalu moga² Allah melindungi kita dan kita selamat hendaknya.

Sumber gambar dari google

Seorang wanita maut akibat terjatuh ke dalam eskalator di sebuah pusat membeli-belah di Hubei, China. Mangsa bagaimanapun sebelum itu sempat menyelamatkan anak lelakinya. Wanita berusia 30 tahun itu dilihat menaiki eskalator bersama anak lelakinya kira-kira jam 10 pagi waktu tempatan. Apabila sampai ke tingkat atas, ketika mereka hendak memijak lantai, ia tiba-tiba berlubang, menyebabkan mangsa terjatuh ke dalamnya. Si ibu segera menolak anaknya keluar dari lubang dan disambut oleh pekerja pusat membeli-belah. Bagaimanapun wanita itu gagal diselamatkan dan maut di tempat kejadian.

Apa yang berlaku sebelum ni jadikan pengajaran buat ibu bapa jangan terlalu careless. Yang berlaku semalam, jadikan pengajaran supaya keselematan di utamakan di mana² tempat pun. Lepas ni setiap eskalator kena sediakan tangga juga nampaknya. Dan harap² design eskalator lebih menitik beratkan soal keselamatan.

Sumber gambar dari google


10 Peribahasa Moden

Huh! Tak sangka zaman moden ni wujud juga
peribahasa moden
 rupanya. Mana datangnya peribahasa moden ni? Rajin betul yang menciptanya tapi
JANGAN
 sesekali
DIGUNAPAKAI
 untuk pembelajaran di sekolah atau dalam erti kata lain digunakan oleh pelajar. Takut nanti terbawak² digunakan di sekolah dan dalam exam.

Sumber dari mushmello.com
Cubit Paha Kanan, Paha kiri juga terasa
Maksud : jika seorang ahli keluarga mendapat kesusahan, ahli-ahli yang lain juga turut menghadapi kesusahan.

Peribahasa moden ni tersirat juga maksudnya ye? Ada betulnya juga. Kelakar pun ada. Guna sekadar suka² je..

1.Bagaikan smartphone tiada data internet.

Maksudnya : Org yg punyai byk ilmu tapi tidak dimanfaatkan ilmunya.

2.Ibarat whatsapp dan facebook.

Maksudnya : 2 orang yang bersahabat baik.

3.Bagaikan twitter tiada followers.

Maksudnya : Melakukan kerja yang sia-sia.

4.Bagaikan akaun instagram tiada bergambar.

Maksudnya : Org yg tidak mendatangkan manfaat kepada sesiapa.

5.Bagaikan camera 360

Maksudnya : Org yg suka menipu org lain.

6.Ibarat look arround menggunakan weechat.

Maksudnya : Org yg rajin bersilaturrahim.

7.Seperti ada whatsapp tapi tak boleh download gambar.

Maksudnya : Org yang tidak dapat maklumat sepenuhnya.

8. Ibarat status facebook tiada orang like.

Maksudnya : Orang yg tidak dipedulikan oleh orang lain.

9.Sudah ada whatsapp, wechat berguna juga.

Maksudnya : Orang yang sering memanfaatkan sesuatu.

10.Bagaikan diviral di dalam YouTube

Maksudnya : Sesuatu berita yang telah dihebohkan.

Sumber dari group whatsapp


Ayam Goreng Madu

Nasi dah masak tapi nak masak lauk ape ye? Semalam dah masak ikan. Hari ni masak ayam pulak. Tetiba rasa nak masak nasi ayam. Tapi bahan tak cukup. Nasi pulak dah masak. So kita masak
ayam goreng madu
je la.

Ratah je pun sedap ni. Cara nak masak sama macam masak ayam nasi ayam tu. Boleh amek resepi ayam goreng madu dalam
entry Resepi home made nasi ayam
. Cukup senang dan cepat je masak kat dapur.

Goreng dalam 5 ketul ayam. Yang lebih ratah je sedap. Kali ni tambah madu lebih sikit sebab memang motifnya nak buat ayam goreng madu. Bila dah rebus ayam dulu dalam sup dan goreng memang sedap sebab daging ayam lembut dan goreng sekejap je.